text:
Afghanistan ta den man di Taliban i den krísis. Su bisiñanan, Sentral Asia i hinter mundu lo sinti e konsekuensianan. Kon a yega aki i kua ta e posibel senarionan awor ku Taliban tin kòntròl?
“Time-line 1989- 15 ougùstùs 2021
1989: Union Soviétiko (USSR) ku a invadi Afghanistan na 1979 pa sostené e komunistanan Afghano, no ta logra i ta bati retirada.
1994: Gruponan Afghano i Pakistaní ku a kore ku USSR esta “mujahideen”ta lanta Taliban pa kaba ku korupshon.
1996: Despues di un guera di 2 aña Taliban ta kontrolá Afghanistan i ta instituí un maneho di Islam Sunni fundamentalista i represivo. Solamente Pakistan, Saudia Arabia i Emiratonan Árabe Uní (tur ta Sunni) ta rekonosé Taliban.
2001: Atakenan “9-11” di al-Qaida ta keda planeá i dirihí for di Afghanistan pa Osama bin Laden.
2001: Vengando e atake di ‘9-11’, Merka ta start ‘war on terror’ i intervení eksitosamente na Afghanistan i desmantelá al-Qaida i kita poder di Taliban.
2009: Invashon Merikano na 2003 di Iraq ta desviá atenshon militar na Afghanistan i Taliban ta re-agrupá. Merka ta manda trupa èkstra.
2011: Merka ta mata bin Laden ku pa 10 aña a haña refugio na Afghanistan i Pakistan. Ta bin kambio di strategia i un plan di invershon, desaroyo i demokrasia ta subi mesa.
2014: Obama ta anunsiá retirada na 2016 di trupanan.
2017: Presidènt Trump ta bisa ku Merka no tei pa “nation building pero pa mata terorista”. E ta pro pa sali for di Afghanistan, pero ta atvertí pa Merka no drenta un aventura di un retirada mal planiá.
2021: Presidènt Biden ta anunsiá retirada di Merka pa 11 sèptèmber awor. Un pa un, provinsianan di Afghanistan ta pasa pa Taliban. Presidènt di Afghanistan ta hui, e embahada di Merka ta keda evakuá i Taliban ta kue poder.
Mapa di Afghanistan i alrededor
Posibel senarionan
China tin frontera ku Afghanistan i ta alèrt pasombra Taliban ta sostené e minoria Musulman (Sunni) Uyghurs den nan lucha pa outonomia di China. Tambe China a invertí kuantiosamente den Uzbekistan, Tajikistan, Kyrgyzstan, Kazakhstan i Turkmenistan. China no ta tolerá ku problemanan di Afghanistan por peligrá su invershonnan na Sentral Asia. Luna pasá un bòm di Taliban-Pakistaní a mata 9 Chines na Pakistan.
Uzbekistan, Turkmekistan i Tajikistan ku tin frontera ku Afghanistan ta spera ku Taliban lo sòru pa e konfliktonan na Afghanistan no krusa frontera. Ademas, pa nan ta importante pa kontené aktividatnan di ISIS na frontera i redusí trafikashon di heroina (siendo Afghanistan e produktor mas grandi di heroina na mundu). Komplikando e asuntu ta e milisianan anti-Taliban (poko disipliná) étniko Uzbek, Tajik i Turkmen na ámbos banda di frontera ku por destabilisá hinter Sentral Asia, prinsipalmente si Merka duna nan sosten. Tuma nota ku e gruponan anti-Taliban aki a yuda Merka na 2001 pa derotá Taliban.
Iran, un pais Muslim Shia, no ta gusta Taliban i no a lubidá ku na 1998 Taliban a mata 8 diplomátiko Iraní. E problema inmediato di mas grandi ta ku e frontera Iraní-Afghano no ta protehá sigur awor ku Iran ta debilitá finansieramente pa e sanshonnan di Merka. Hopi Afghano ku drenta Iran lo sigi move pa Turkia i posiblemente Oropa. Iran a konstruí un muraya na su frontera ku Turkia.
Pakistan den pasado a sostené Taliban Afghano pa forma un aliansa kontra di India, su enemigu mortal. Luna pasá Afghanistan a akusá Pakistan di a laga miles di Taliban Pakistaní bin djòin esnan na Afghanistan. Ku Taliban na mando na Afghanistan, Pakistan su prekupashon ta fluho di refugiado. Tambe, ku Taliban Pakistaní, empoderá pa e viktoria na Afghanistan, por destabilisá Pakistan, un pais nuklear. Pakistan ta e piesa mas instabil den e krísis aki.
Rusia tin un aliansa militar ku Tajikistan i ya a risibí petishon pa asistensia ku fluho di refugiado na frontera Tajik-Afghano. Rusia no tin frontera ku Afghanistan a bisa kaba di no ta bai permití ku su seguridat ta keda peligrá.
Opviamente ta muchu tempran pa konkluí kiko lo pasa. Mundu ta premirá un krisis di marka mayó: derechi humano, refugiado i pandemia di COVID. Tin speransa chikí pa un transishon na òrdu.
Merka lo mester lembe su heridanan. Esaki ta un sla pa su kredibilidat i hustifikashon di su akshonnan fo’i 2001 na Afghanistan. Loke kisas ya por konkluí ta ku no por imponé balornan moral, religioso, polítiko ni di demokrasia riba otronan. En todo kaso China ya a yama Merka su polítika inferior kompará ku e polítika Chines di no-intervenshon.
Willemstad, Kòrsou


c: text/html

text:
Denuncia Abuso cu Subsidio di Salario
E meta principal di e Subsidio di Salario ta pa e trahado mantene su trabao y asina garantisa pago parcial di su salario. E subsidio di salario por wordo uza solamente pa pago di salario y su primanan social, pa cual e doño di trabao ta keda responsabel pa e pago di salario.
E trahado tin derecho pa wak ki suma su doño di trabao a ricibi di SVb pa paga su subsidio di salario.
Empresanan tin e obligacion di cumpli cu e condicionnan di e Subsidio di Salario.
Si abo sa of ta sospecha cu tin violacion di e condicionnan aki ta tumando luga, raporta esaki via supervision@svbaruba.org.

robotstxt: allowed

filter: keep


text:
Durante di e temporada aki DIMAS mesun cos cu otro organisacionnan na Aruba a tuma precaucion pa cu seguridad di su personal como tambe di su clientenan contra di e virus Covid 19.
Un di e medidanan tuma ta cu esnan cu tin un cita durante di e periodo cu e oficinanan di DIMAS ta cera pa publico, lo ricibi un email cu instruccion pa asina nan por entrega nan peticion di permiso online.
Nos a ricibi feedback di algun cliente cu tin dificultad pa completa e peticion online. Pa nos yuda e cliente completa su peticion online nos ta duna nos clientenan e siguiente tips:
- Mester yena e afspraaknummer. Solamente personanan cu tin un afspraak traha caba durante e periodo cu DIMAS ta cera pa publico pa motibo di prevencion lo por entrega nan peticion online.
- E cliente ta yena tur e datonan (fields) cu ta wordo pidi mesun cos cu e formulario tradicional.
- E cliente mester upload tur documento necesario via di e e-form. Pa cu esaki nos ta recomenda nos clientenan pa scan tur documentonan (segun e checklist di e peticion di permiso) den un solo PDF file y upload e file aki via di e e-form.
Nos ta spera cu tur nos clientenan cu tin un cita cu DIMAS pa entrega nan peticion di permiso por tuma bon cuenta di e aviso aki pa asina e proceso di hasi peticion por cana sin dificultad.
Den caso cu clientenan ta encontra problema pa hasi e peticion online lo por tuma contacto cu oficina di DIMAS via di e emailadres: info@dimasaruba.aw.


text:
Pakico bo mester sa bo cifranan di presion di sanger?’Bo tabata sa cu presion halto riba su mes no ta duna señal of sintoma. Esaki por nifica cu bo por tin presion halto pa añanan largo sin cu bo sa. Pa e motibo aki nan ta yama presion halto ‘silent killer’.
Dia 17 di mei ta Dia Mundial di Presion Halto. Rond mundo ta celebra e fecha aki cu diferente actividad. Pa e aña aki a scoge e tema: ‘Midi bo presion corectamente, control’e y biba mas largo’.
E aña aki nos kier enfoca riba e importancia di midi presion regularmente y corectamente.E cifranan di investigacion di Salud, Gezondheidsonderzoek Aruba 2016/2017, ta indica cu 63% di nos poblacion di 20 aña bay ariba a midi un presion halto.
Den e investigacion aki a categorisa e persona cu presion halto ora e cifranan di midimento di presion ta riba 140/90 mmHG. Presion halto pa un largo tempo por causa daño na bo curason, ader, celebro, riñon y otro parti di bo curpa.
P’esey ta importante pa midi bo presion regularmente, aunke bo no ta sinti nada. Corda presion halto no ta duna sintoma! Si bo presion ta bon, sigui mantene un estilo di bida saludabel. Si bo presion ta halto ta bon pa haci e cambionan necesario pa asina baha e presion y evita daño na bo organonan.
Tambe presion halto por ta un factor di riesgo pa complicacion cu COVID-19.Riba Facebook di IBiSA y miembronan di Plataforma Promocion di Salud (e.o. DVG, Hospital, WGK, AZV, SVb) lo comparti cuminsando dialuna di 17 di mei diferente informacion grafico tocante con pa midi bo presion corectamente y con pa scoge bo cuminda cu menos salo.
IBiSA y Plataforma Promocion di Salud ta invita henter pueblo pa sigui cuida bo mes y subi riba nos Facebook page y informa bo mes tocante un bida mas saludabel.


text:
Hoben 13-24
Di acuerdo cu Articulo 1 di e Convenio di Derecho di Mucha, bo ta un mucha si ainda bo no tin 18 aña di edad. Den habla di tur dia, hende ta papia di mucha te na e edad di 12 pa 14 aña y despues te 24 aña, ta papia di adolescente of teenager y e grupo meta di Telefon pa Hubentud ta di 8 pa 24 aña. Esaki kiermen cu tanto mucha y hoben ta tuma contacto tur dia cu Telefon pa Hubentud. Un cantidad grandi di adolescente ta comunica tur dia cu Telefon pa Hubentud y den desaroyo psicologico nan no ta papia mas di teenager, pero di adolescente y adolescencia.
Den e seccion aki lo bo haya informacion pa teenager y adolescente te 24 aña di edad.
Comunicacion
Comunicacion cu mayor ta un topico cu a bira masha popular na Telefon pa Hubentud Aruba.
Mundo Cibernetico
Internet ta un fuente unda bo por haya hopi informacion. Hoben ta uz’e masha hopi mes. Como un mucha bo kier hunga wega, lesa, wak pelicula y keda den contacto cu bo amigonan riba Internet.
Droga & Alcohol
Alcohol y Droga, ta e charlanan mas hopi pidi cerca Telefon pa Hubentud. Hunto cu ‘Child Helpline International’ ( Liña Internacional di ayudo pa Mucha), Fundacion Telefon pa Hubentud Aruba, ta traha pa preveni e uzo y abuso di droga y alcohol.
Lista di bukinan
Lord of the Flies, The Story of my Life, The Fault in our Stars, Divergent series, I Know why the caged bird sings, The Adventures of Tom Sawyer
Norma & balornan
E topico di norma y balor ta un topico masha popular. Norma y balor ta hopi importante den un cultura.
presion di grupo
Hunto cu ‘Child helpline International’
(Liña Internacional di ayudo pa Mucha), Telefon pa Hubentud, ta traha riba e tendencia di ‘peer pressure’ (presion di grupo). Forma parti di ‘peer pressure’ (presion di grupo), ta algo humano.
Sexualidad
Na momento cu bo ta enamora bo ta pensa ariba e persona henter dia. Bo ta sinti un sensacion agradable den bo curpa na momento cu bo mira e persona. Of simplemente dolor den bo stoma. Bo no sa kiko pa bisa. Of bo ta bai papia mas pa impreciona. Bo ta reconoce? Awel probabelmente bo ta enamora!
Amor Propio
Entre hubentud ‘pertenece na algo’ semper tabata un lucha. Ki pañanan mi amigonan ta bisti?
Igualdad
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
Despues di a tuma nota di e comunicado di prensa, na unda SKOA ta mustra riba e scarsedad di cupo pa studiante na e scolnan di Mavo ta algo cu nos di POR a adverti gobierno riba dje.
E scarsedad aki ta consecuencia directo di e prioridadnan robes di Gabinete Eman II.
Un parti grandi di e problematica di scarsedad di localidad na scolnan ta debi na consecuencia di ponemento di show pafo y no wak e realidad.
Añanan di negligencia door di e gobernacion actual pa cu e crecemento alarmante di e grupo di muchanan cu ta cabando scolnan basico den e diferente barionan ta pone cu e aña escolar nobo nos dilanti tin falta di espacio pa por tuma studiantenan entre otro di Mavo.
Ta pesey mi persona a y ta sigui boga pa un localidad mas central cu por wordo uza como un DOORSTROOM school parti mainta y cu por a alivia e problema pa cu e 500 studiante cu lo tin cu drenta Mavo y tambe pa cu e problema di cupo den e kleuterschoolnan na Playa, Paradera y Noord.
Cu DOORSTROOM school nos kiermen un localidad caminda cu e scol (nan) cu ta den renovacion of temporal tin falta di espacio por ubica nan alumnonanan y haci uzo di e localidadnan aki cu ta central y adecua.m Esaki na luga di huur localidadnan, container of trailer cu ta costa miyones di florin y cu ta crea situacionnan peligroso na cierto localidadnan cu no ta adecua pa cu e proposito di un scol.
Gran parti di e inversionnan descabeya cu ultimo añanan a wordo ehecuta dor di e gobierno actual hunto cu companianan local y internacional den e forma di P.P.P ta un di e motibonan di e debe grandi cu tin riba cabes di nos hubentud y pa cual motibo no por haya un localidad awe y cu consecuencia cu mañan nan tin cu paga p’e
Ta pesey cu POR den gobierno nos lo para pa scolnan tin un base infrastructural minimo, teniendo cuenta cu e cantidad di alumno, material, ekipo y facilidadnan ( por ehempel cantidad di klaslokaal , cantidad di banki y stul pa cada klas, smart TV, cantidad di laptop , conexion di internet, cantidad di baño y un gym local adecua cu tur su facilidadnan pa tur scol.
POR su vision ta basa riba e siguinte puntonan; pragmatismo, progresividad, integridad y comunitario y participativo.


text:
Kamilah y Thashaina den e gran final
Bowling lo ta den e gran final di e weganan di Cochabamba
Kamilah Dammers-Naddall y Thashaina Seraus lo ta mañan den e gran final di bowling den e XI Juegos Suramericanos Cochabamba 2018 na La Paz, Bolivia.
E bolichero Kamilah Dammers a termina na un di 4 lugar despues di 12 wega hunga mientras Thashaina a termina na un di 6 lugar. E prome 8 lugarnan lo bataya diaranzon pa e prome tres puestonan. Mañan nos ta haya 1 contra 8. 2 y 7. 3 y 6. 4 y 5. Best out of 3. 4 ganador nan ta sigi caminda ya bo tin un medaya di brons sigura. Di e 4 nan e ganadornan ta sigi pa Oro y Plata y e 2 perdedornan ta keda cada un cu brons. Majan nos tin chens pa medaya atrobe. Kamilah lo hunga contra Maria Rodriguez di Colombia y Thashaina lo hunga contra Karen Marcano di Venezuela. ARUBA mester gana e prome match pa segura medaya y pa sigui pa semifinal. Mañan Aruba lo hunga e prome match pa 9or di mainta.
Hopi exito na nos bolicheronan femenino.


text:
Presidente di Parlamento señora Charetti America-Francisca a risibí for di man di Minister di Finansa e presupuesto nobo di pais.
Djamars dia 14 di sèptèmber 2021 Presidente di Parlamento señora Charetti America-Francisca a risibí for di man di Minister di Finansa e presupuesto nobo di pais. E próksimo dianan aki Parlamento lo plania vários reunion pa asina deliberá i debatí riba e kontenido dje presupuesto aki pa despues den un reunion públiko vota pa aprobashon di e proyekto di lei importante aki.


text:
Matthew a bira orkan kategoria 2, ta spera solo awemainta na Korsou.
Den oranan di mardugá Matthew a bira orkan kategoria 2. No opstante ku ainda por spera áwaseru i e kódigo di alerta oraño ta keda na vigor, ta spera ku solo lo sali mainta na Kòrsou. Miéntras ku na Kòrsou, áwaseru den oranan di mardugá pa mainta a keda limitá, na Aruba sí hopi awa ta kaiendo den oranan tempran di djabièrnè mainta riba hinter e isla. Na Bonaire tambe basta awa a kai na vários parti di e isla. Na Aruba i Bonaire a registrá 20 i 25 milimeter di áwaseru den e oranan tras di lomba. No opstante ku Matthew a sigui move i alehá ta spera áwaseru lokal na Kòrsou den e proksimo oranan. E potensial ta ku den oranan di djabièrnè mèrdia i den oranan di atardi. Kodigo oraño ta na vigor ainda. I e servisio di kalamidat di gobièrnu ta urgi tur hende pa no sali kas ainda den kaso ku no ta nesesario. Djabièrnè mainta 11:30 meteo lo saka e proksimo boletin di tempu.


text:
Diabierna atardi, oficialmente Ministerio Publico a duna un relato na prensa, pa indica cu e investigadornan di Polis, y Ministerio Publico a cera investigacion di caida mortal for di e parkinglot di multi piso na Paseo Herencia Mall.
Tabata dia 17 October 2021, Polis a haya un melding di un persona cu a cay desde parkinglot di Paseo Herencia na Palm Beach.
E hoben Luis Angel Figueroa Flores di 20 aña a resulta mortalmente herida. Recherche a cera e investigacion di e caida aki. Ministerio Publico a tuma e decision pa no duna ordo pa mas investigacion y a cera e dossier.
Famia di e fayecido conoci como DJ Louisville, a worde poni na haltura di e decision aki den un combersacion personal.
Conclusion di Investigacion: E conclusion despues di e investigacion ta, cu ta trata aki di un accidente unilateral hopi lamentable. No tin ningun indicacion cu lo tin otro persona of personanan envolvi.
Investigacion di pistanan na e lugar y investigacion di e smartphone di e fayecido no ta duna ningun indicacion cu un crimen lo por a tuma lugar.
Detayenan di e investigacion aki a worde papia cu e famia. Ministerio Publico ta di opinion cu considerando privacidad di e fayecido, no ta na su lugar pa bisa mas tocante e detayenan aki.
Un hoben sin problema: Aki DIARIO tin di agrega, cu Famianan na numeroso ocasion a yega di mustra cu Luis Angel ta un hoben trankilo cu no ta busca problema! Tabatin algun comentario na October cu a pasa, cu e hoben kizas a bay na e piso halto di e Parkinglot pa saca un ‘Selfie’ cu kizas The Cove Mall como ‘background’ di su Selfie, y kizas pesey a perde balanza y cay.
Hecho ta cu Recherche a cana tras di tur pista. A interoga tur hende, incluyendo un persona kende riba social media a gaña cu e tabata riba parkinglot y a mira supuesto bringamento. Dilanti Recherche e persona aki a bin bisa cu el a djis gaña y no a mira nada. El a bisa cosnan ey riba Social Media djis pa e ta “in” den e storia.
Algo cu DIARIO ta lamenta un tiki, ta cu nunca a ofrece un “Recompensa” fuerte pa cualkier persona cu tin Tip pa duna esaki. Esey a socede nunca. Pero kizas debi na e hecho cu ningun indicacion ta mustra di ta un crimen, pesey kizas di hopi tempo caba Recherche a nota y keda convenci cu ta djis un ‘accidente unilateral’ (“eenzijdig”) a socede aki.


text: ORANJESTAD; Recientemente Minister Endy Croes a ricibi bishita di Dwayne Dabian, un hoben talentoso di apenas 16 aña kende ta preparando pa sali pa un Community College na New York pa un programa extenso di talento y educacion. Dwayne su pasion ta baseball y sigur esaki ta un gran oportunidad. Gobierno di Aruba tey pa duna sosten. Dwayne ta yiu di sr.Win y sra.Sharitsa Dabian y ta nieto di sr. Lou Dabian, presidente di SV Atlantico y famoso juffrouw Carmen Dabian di handwerken na scolnan di Santa Cruz pa mas di 30 aña. Ta desea Dwayne hopi exito un deseo cu sigur cu disciplina, determinacion y dedicacion bo lo logra.


text:
Ministerio di Tráfiko, Transporte i Planifikashon Urbano di Gobièrnu di Kòrsou ta responsabel pa desaroyo duradero di tráfiko, transporte i planifikashon urbano. Den e ministerio akí e palabranan integral, sigur, i limpi ta pará sentral. E ministerio ta un organisashon den kual ta hasi uso di e mihó instrumentonan pa mantené i mehorá e kalidat di bida di tur suidadano i perkurá pa aksesibilidat optimal di Pais Kòrsou.
Mishon di e ministerio ta trata spesífikamente e siguiente puntonan:
- Konekshonnan nashonal i internashonal konfiabel
- Protekshon di nos komunidat kontra kondishonnan di klima peligroso
- Desaroyo duradero pa loke ta trata uso optimal di e espasio na Kòrsou i regla esaki pa medio di infrastruktura i bibienda adekuá
- Traha lei- i reglamentunan nashonal i internashonal i sòru pa ehekshon i supervishon di esakinan.


text:
DOHA – E seleccion di futbol di Hulanda ta topa e seleccion di Merca diasabra awor, den e siguiente buelta di Copa Mundial di futbol 2022 na Qatar. Esaki despues cu tanto Hulanda y Merca a gana nan respectivo wega contra Qatar y Iran respectivamente diamars. Mes momento Inglatera a gana Wales y ta sigui pa e siguiente buelta. E orario ainda di e wega no tabata conoci ora cu nos a traha e relato aki, pero tin tres slot di wega, pa e round di 16, cu ta sea 11’or di mainta of 3’or di atardi, ora di Aruba.
ORANJESTAD - Premier Evelyn Wever a reuni cu premier hulandes Mark Rutte na Hulanda diamars. Mientras cu e mandatario ta sigura cu e tabata un bon reunion, nada concreto no a sali di e reunion. E tabata mas bien un oportunidad pa personalmente papia cu otro unda cu Aruba ta brief e mandatario hulandes en persona (un biaha mas) riba e situacion di Aruba.
ORANJESTAD - Awe nochi, e autoridad riba e tema di Covid19 na Corsou durante e ultimo dos añanan, drs Izzy Gerstenbluth ta invitado den e programa NoticiaCla LIVE. E moderador Tito Laclé ta confronta drs Gerstenbluth cu ponencianan critico, y observacionan specifico riba e tematica interesante aki. Y siendo como e ta, drs Gerstenbluth no ta sconde su pensamento riba esaki y ta haci algun declaracion hopi interesante. Con e la experencia Covid19, su observacion, su critica y su conseho pa tur hende relaciona cu e malesa aki. Ademas, e ta splica tambe loke e ta trahando ariba y pa cual e tabata di bishita na Aruba pa un duracion hopi corto. No perde e punto di bista di e experto aki riba e tereno fascinante y alavez teribel di Covid19 cu a tene nos islanan den tension pa 2 aña largo. E programa ta cuminsa pa 9'or riba e plataformanan di Noticiacla LIVE manera e Facebook page, e app (busca e boton LIVE) y e website (busca e boton LIVE)..
QATAR – Senegal, ganando di Ecuador diamars mainta cu score di 2-1 a postula su mes como e number 2 di e grupo A tras di Hulanda y pasa pa e octavo di final den Copa Mundial di futbol 2022. E campeon di Africa a sa di vence Ecuador y elimina nan mesora tambe.
AL KHOR – E seleccion nacional di Hulanda diamars sin mucho dificultad a gana di e seleccion di Qatar cu score di 2-0 y a pasa pa e siguiente buelta como lider di su grupo A. No obstante e victoria, Hulanda no a hunga much convincente y mester drecha su wega hopi mas pa e tin un chens den e siguiente buelta. E siguiente wega di Hulanda ta diasabra awor contra e number dos di e ganador di grupo B. E seleccion mes no ta conoci ainda ya cu e weganan tin cu wordo hunga awe tardi.


text:
Vigilante curacao aviso di morto
2014. 12. 27. · trabou korekto a reprodusi un notisia di Vigilante ku ta kompletamente robes. Ademas, e reportero a turna e kurashi di kuestioná e informe robes ku nan mes a publiká. Algemeen Dagblad Segun e reportero di AD, Vigilante a publiká ku e boto di Pretu, "Deeper" 10 a transportá tambe e kurpanan di e dos hòmbernan morto den bahia di Baya.
Government Organization. Diario Aruba. Aviso di morto: Aki ta haña Vigilante. Newspaper.
26.06.2021
- Cena iphone 6 v indii 16gb
- Nejlepší web pro obchodování s kryptoměnou v indii
- Mince pagarex
- Btc na idr živě
- Nová emailová adresa
- Transferwise poslat usd do indie
- Luke ellis man group
- Pošta 7-10 pracovních dnů
- Co je gtcc
Diana Frans. Aviso Di Morto August 9, 2016 0. Kasa,yu,rumannan ta invita famia, amigu i konosi Luga:Misa di Maria Dia: 12 di augustu 2016 . E korant di pueblo. Nos Informashon Vigilante Publications N.V. Kaya Wilson Papa Godett 24 Willemstad, Curacao +5999 465-3596 KVK: 101094 Partisipashon/Anunsio di Morto.
Apr 29, 2020 · Nos Informashon Vigilante Publications N.V. Kaya Wilson Papa Godett 24 Willemstad, Curacao +5999 465-3596 KVK: 101094
Hospital. Meteorological Department Curacao. Government Organization.
WILLEMSTAD – Un dia despues di 10-10-10 m’a skibi riba e website di Wereldomroep ku ta te despues di nuebe página di sanger i spèrma (s&s) Vigilante a duna atenshon na e dia anterior históriko. Esta, un di mi redaktornan a skibi esaki. Pero bou di mi redakshon final.
Pero bou di mi redakshon final. Anunsio di morto – Vigilante www.vigilantekorsou.news. Nos Informashon Vigilante Publications N.V. Kaya Wilson Papa Godett 24 Willemstad, Curacao +5999 465-3596 KVK: 101094.
Vigilante Curacao Aviso Di Morto. vigilante curacao aviso di morto. Vigilante Curacao Breaking News. vigilante curacao Extra Curaçao.
pin. Aviso di Morto | èxtra Notisia: pin. Home - Vigilante WILLEMSTAD,-- E hòmber di 21 aña a presentá dilanti wes djárason Partisipashon/Anunsio di Morto. Na Kòrsou ta kustumber ku na momentu ku un hende muri, famianan ta partisipá esaki den e diferente medionan di komunikashon. Despues ku e famia stipulá fecha di entiero, nan ta pone un aviso den korant, den kua nan ta invitá na e entiero; inkluso nòmber di e diferente miembronan di famia i tambe e lugá di Amigoe Curaçao/Bonaire +5999 767 2000. Amigoe Aruba +297 582 4333 > Neem contact met ons op aviso di morto curacao. pin.
Ora morto kai semper mester yama un dòkter promé, pa e por konstatá morto. Asina esaki sosodé, yama El Tributo: 737 5277. Famia tin ku haña serka e dòkter 3 karta ku tin ku entregá na e representante di El Tributo ora bin buska e defuntu. CURACAO GAMING LEAGUE ( AWARD CEREMONY) CURACAO GAMING LEAGUE. Jump to. Sections of this page. Breaking: di dos morto den tráfiko durante mardug Pages Media Books & Magazines Newspaper Vigilante Videos CURACAO GAMING LEAGUE Vigilante was live.
A konfiská droga. 41K Views. Related Videos. 3:25. Breaking: di dos morto den tráfiko durante mardug 2020. 8. 13.
Campo Willemstad,-- Segun e hefe di komunikashon pa gobièrnu di Kòrsou, Curacao +5999 465-3596 KVK: 101094 aviso di morto curacao. pin. Obituaries | | èxtra: pin. Veves – Triunfo di Sablika Aviso di Morto | èxtra Posishon di gobièrnu a mehorá ku mion na Banko Sentral: pin.nemôžem nájst' obnovovacie tlačidlo firefox -
usd_ policajt
nájdi moje staré telefónne číslo
čo znamená rok 2021
2 800 pesos na doláre na filipínach
322 10 eur na usd
- Obchodování s grafy po hodinách
- Diamantový přívod 5 panelového víčka
- Nano to usd coinmarket
- Nás domácí stráž
- Vet mountain view mo
- Bifidobacterium infantis
- Zenledger reddit
- Nakupujte bitcoiny přes etrade
- Bitva skončila o dudy
- Cei cmh tréninková jednotka
Extra Curaçao. Sinti su presensia tur kaminda! linkin.bio/extracuracao Buska bo Extra djaluna 1 di mart i yena e formulario di Wega di Number di · Photo by
0. Di regreso na inicio cu ex Hefe di Redaccion di DIARIO Jenny Cratz *Jossy Mansur a exigi e maneho y nivel di … News headlines from Curacao. The latest local, breaking, politics, The post Polis condena definitivamente pa morto di Mitch Henriquez appeared first on Notisia 365.
extra.cw. Aviso di morto: Aki ta haña un bista di tur e anunsionan di obituario. Bala Korant, Press | Willemstad, Curaçao amerpages.com. Home - Vigilante.
24. · Manda tur loke bo ke pa wordu publika i invitashon pa kubri rueda di prensa na e Email: kikotapasando@outlook.com & excellenceproduction1@gmail.com . EXTRA a keda funda 1 di mart 1976, ku su meta prinsipal pa trese informashonnan alkaso, ophetivo, verifiká i sin sensashon negativo. Pa EXTRA edukashon di nos pueblo ta hopi haltu den nos prioridatnan.
Anunsio di morto – Vigilante www.vigilantekorsou.news. Nos Informashon Vigilante Publications N.V. Kaya Wilson Papa Godett 24 Willemstad, Curacao +5999 465-3596 KVK: 101094. Extra notisia di morto - symbol.kirstinwest.com symbol.kirstinwest.com Extra Curaçao, Willemstad, Netherlands Antilles. 65,458 likes · 7,519 talking about this. Welcome to the official Extra News facebook page. Get breaking news, must see videos and exclusive interviews AGKK a bai buska drechi di e sèn di Prekario February 24, 2021 SIGUI LESA Korte a suspendé desishon pa ‘sloop’ Cinelandia February 23, 2021 SIGUI LESA Hòmber ku problema mental ta destruí bòrchinan di partido KDNT February 22, 2021 SIGUI LESA DEMANDA: 150 ORA DI TRABOU February 20, 2021 SIGUI LESA AKUERDO KU HENSLEY MEULENS PA DESAROYA TERENO February 19, 2021 SIGUI LESA This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website.


text:
KRALENDIJK – E dianan aki tin un grupo di bestia ku parse kwal chikitu ta drif riba superfisie di laman aki na Boneiru i a wòrdu mirá na diferente bich. E bestianan aki ta karga e nòmber di Boton Blou, 𝘗𝘰𝘳𝘱𝘪𝘵𝘢 𝘱𝘰𝘳𝘱𝘪𝘵𝘢. Nan ta parse pika pika, pero enrealidat nan ta un kolonia di bestia. Nan ta drif ku e koriente riba e superfisie di oseano i tin ora mas ku mil di nan ta yega huntu na diferente bichnan i kostanan di laman.
Awor aki tin un grupo na Boneiru! Nan piká no ta masha tóksiko, sinembargo tin hende ku ta eksperensiá iritashon leve na nan kueru ora nan wòrdu piká. Si bo wak nan, keda leu! Komo ku nan por hasi bo daño.


text:
Fundacion Respetami a lansa un animacion cu yama ‘mi curpa ta dimi so’. Jeanmiree v/d Werf, trahado preventivo di Fundacion Respetami ta bisa cu e meta principal ta pa educa e muchanan durante nan regla di siguridad.
Pa tur locual ta trata curpa, pa asina preveni e abuso sexual di un mucha. E ta un stap importante pa preveni abuso sexual di mucha pa trece mas conscientisacion y informacion riba regla di siguridad.
Mayornan tin e responsabilidad pa siña e muchanan tocante e reglanan aki pa asina preveni abuso sexual di mucha. Tambe e ta stimula pa confia su yiunan ora cu tema di sexualidad of di desaroyo sexual, esaki por evita e parti di abuso.


text:
ORANJESTAD,Aruba
Miembronan di partido POR ta sostene y apoya e decisionnan tuma door di Gabinete Wever-Croes na e momentonan dificil aki.
Ta trata di decisionnan hopi dificil pa tuma, decisionnan cu ta afecta desaroyo di nos isla, pero cu ta ser tuma pa salvaguardia salud di nos poblacion.
Pa prome biaha nos isla ta den un ‘lock down’, ningun hende por drenta Aruba, pero ta danki na e medida extremo aki nos por bisa cu por contene mas tanto posibel e contagio di Covid-19 entre nos poblacion.
A pidi pa mantene distancia social y pa keda mas tanto posibel cas, otro paso extremo, mas ainda teniendo na cuenta e caracter social di nos hendenan. Pero un biaha mas, ta necesario pa por evita e contagio.
Ciere di tur negoshi pa 8or di anochi no ta algo facil y sigur ta afecta mas ainda e situacion economico-financiero cu nos pais ta pasando aden debi na e ‘lock down’. Pero ta algo necesario.
‘Toque de queda’, algo cu Aruba no a pasa aden pa decadanan, pero otro medida pa controla e situacion.
Tur e medidanan aki banda di e cuarentena pa esnan cu a drenta nos isla prome cu e ‘lock down’ ta dificil, pero na mes momento importante y cu ta demostra un liderasgo admirable unda ta e interes y meta primordial ta e salud di nos habitantenan. E medidanan aki ta conta tambe cu sosten di gremionan na Aruba, cu tambe a pone salud di nos hendenan na prome luga.
Ta mas cu logico cu e pasonan aki tin efecto riba nos famianan, tin di nan a perde trabou, otronan a of lo por bay atras den nan entrada y pa yuda den e situacion dificil aki, Gobierno a pone un fondo di emergencia disponibel, pa na cierto manera por Brinda un poco ayudo financiero na esnan cu ta wordo afecta.
Tambe a conta cu cooperacion di instancianan bancario, FCCA, Volkskrediet Bank y companianan di utilidad cu lo brinda un alivio na tur esnan cu tin mester di dje den e proximo lunanan.
Miembronan di partido kier duna danki na sector publico, KPA, brandweer, DVG, docentenan, transporte publico, esnan encarga cu maneho di desperdicio, na provedornan di comestibel, empleadonan di supermercado, werksters, boticarionan, dokternan, paramediconan, enfermeronan, empleadonan di laboratorio y na tur otro persona cu di un forma of otro ta contribuyendo na e miho porvenir di nos pueblo.
POR como parti di coalicion ta gradici gobierno y tur instancia publico y priva cu a uni pa yuda tur esnan cu tin mester den e temponan dificil aki y ta aplaudi e union cu ta sobresali pa cuida salud di nos población.
Finalisando, miembronan di POR ta pidi tur habitante di Aruba pa nan tambe compronde e gravedad di e situacion y cumpli cu e decisionnan tuma, unda distanciamento social y keda cas ta primordial. “Hunto nos por logra combati e Coronavirus na Aruba”.


text:
Awe pa nos famia di Siribana 4 ta un dia duro cu nos lo no por lubida. Un famia grandi di un tata, mama y 13 ruman a ser sacudi promer dia 10
di januari 1964 pa un accidente grandi, unda nos tata Urbano Oduber dfm. mirando e gravedad di e lesionnan, mi tata a perde e bataya dia 14 januari 1964.
Nos famia a perde esun responsabel pa percura pa nos tur. E tempo nan aya no tabata tin areglo nan pa desgracia na trabao y consecuentemente e compania Americano por a bay sin nunca duna ningun cent pa e desgracia y pa bida di nos tata.
Papa awe nos tur como ruman y familia ta corda ariba bo como un cu a duna nos semper e les di bida cu “ trabou no ta mata, ta flohera ta haci hende perde berguenza. “Traha pa tur locual bo tin y no mishi cu nada cu no ta di bo”. Mi tata semper a traha duro promer na Lago y hunto semper den su cunucu na Siribana y na e dam di Icha. Nos a lanta cu e mentalidad trahador y pa ser balente. Awe ariba bo dia cu bo a bay pa un otro bida nos ta yama bo danki pa duna nos e preparacion durante e tempo cu ainda bo tabata cu nos. Nos a siña nunca ser dependiente y kere cu otro lo yudabo pa solo sali pa bo tambe!
No lastra garoshi, pero traha duro bo mes. Como cu ya ta 58 aña pasa bo por lesa kiko a pasa Urbano Oduber dfm. Papa danki Dios nos tur tey keto bay y mama Felepa tambe a bay serca bo na 2008 aya den e Reino Celestial.
Bida por ta duro, pero bo mes no hacie imposibel den locual abo kier logra y a traha y lucha pe. Papa sigui sosega den e Reino Celestial.
Skibri pa Nel Oduber


text:
Prinsipio
Apoyá Mary Pumpkin.
Ku bo sosten nos por sigui traha mas animashon pa deleita’bu.
Nan ta prèt i tin biaha tin un bèrdat skondi den nan.
Bo donashon ta na nòmber di CaribMotion.
Mary Pumpkin ta bo bario amistoso.
Pa mas informashon, mail nos na: maria@marypumpkin.com
Yuda Mary Pumpkin
Na Kòrsou tin diferente lugá ku nan nòmber a wòrdu kambia pa Ingles. Por ehèmpel, “Blauwbaai” a bira Blue Bay.
No ta tur nòmber ta tradusí, nan a kambiá total:
Loke nos tabata yama Bapor kibrá a bira Seaquarium. Kokomo beach ta banda di Wilibròrdu. Loke antes tabata Vaarsenbaai.
Un di e promenan ku a bai ta Mansaliñaweg, of kaya Mansaliña. Awor nos ta kore riba Dr. Maarten Luther king bulevar.
Paso ma wak ku tin un tendensia pa kambia nomber di luga na Kòrsou pa Ingles ma bin riba e idea di Mary Pumpkin. Mary Pumpkin ta e bario di Mariepompoen (Maripampun na Papiamentu).
Ken ta Ken
Sera konosi ku un par di e habitantenan
Maria Pampuna
Chepo Chiputu
Dival Diabol
Vito Porkuto
Eazy Sangrisebada
Zizy Sangrisebada


text:
Willemstad – Awe djaluna 16 di mèi 2022 Minister Cooper i su delegashon a hasi su promé bishita di trabou na TNO. Esaki ta e promé di e tantísimo bishitanan ku Minister Cooper lo hasi durante di su estadia di algun dia aya na Hulanda. TNO ta e organisashon hulandes ku ta atendé ku ‘Toegepast Natuurwetenschappelijk Onderzoek’.
TNO ta trata na krea un konekshon entre e investigashonnan fundamental manera Universidatnan ta hasi, i e produkto ku mester ser desaroyá. Nan ta na 25 lokashon na Hulanda. TNO, basá riba e modelo konosí komo ‘digital twin’, a traha un simulashon ku nos mester na Kòrsou pa ku nos situashon di flúho di tráfiko.
Tur e investigashonnan di TNO ta hustamente pa hasi uso di e oportunidatnan ku Kòrsou ta brinda komo ‘hub’ i potenshal den Karibe, i pa evitá ‘brain drain’ di nos hendenan for di Kòrsou.
A amplia riba 4 proyékto, esta E-mobilty, Proyekto Sargassum, E-tugs, i Floating Offshore Wind. Minister Cooper a duna di konosé ku e lo hasi su esfuerso pa atendé e proyéktonan aki den Konseho di Minister i pa logra apuntá un ‘trekker’ pa e proyektonan aki. Tin un ‘Groeifonds’ destiná pa hasi e invershonnan nesesario.
Minister Cooper a keda hopi satisfecho ku tur e bentahanan konkreto ku TNO tin pa Kòrsou, i ta bisa ku nos lo bai hasi mas uzo di TNO i su afiliashon ku Universidat di Kòrsou pa por delineá i ehekutá sierto proyektonan.


text:
Latin Vulgar
Latin Vulgar of Latin di Pueblo (den Latin, sermo vulgaris) tawata un lenga cu hende particular tawata papia e manera: cunukero, trahado y hende cu no tawatin educacion, en general e hendenan di menos clase. E scritura ta casi mescos cu di Latin Clasico. E tawata lenga no-standaard, p'esey nunca tawatin un ortografia oficial y Latin Clasico tawata uza pa skirbi so. Latin Clasico ta origen di Latin cu tawata wordo papia p'e hend'i Roma. Despues di tempo, menos hende tawata papia Latin Clasico y na final e idioma a cambia pa Latin Vulgar. Pa un tempo e universitario- y academiconan tawata papia Latin Clasico y nan tawata skirbi buki na Latin Clasico ainda. Awendia niun hende ta papia e mas, cu expecion di hende cu ta studia Latin y e pastoornan di Misa Catolico Romano.


text: KRALENDIJK – Selibon N.V. a instalá kliko riba entre otro Malekon. Shanelca Martha di SELIBON N.V. den un entrevista ku Radio Live 99.9 FM a menshoná ku e kompania di limpiesa di e isla di Boneiru a pone Kliko na algun sitio mas resientemente. A pone na diferente sitio den sentro di suidat i awor ku waf di Chachacha ta renobá, tin Kliko na e sitio. Esaki SELIBON N.V. a hasi huntu ku OLB pa asina kordiná bon unda ta nesesario pa pone Kliko. Ta trata di 5 kliko den e área di Malekon ku a bin aserka i tambe a pone tres na altura di ‘Pink Beach’. E área di Malekon ta den desaroyo i tin atenshon pa poulatinamente sigui pone mas Kliko na diferente sitio alrededor di e Malekon. Tur mainta trempan e trùknan di SELIBON N.V. ta pasa rekohé shushi den sentro di suidat, esaki promé ku tin hopi moveshon di hende i vehíkulo, Shanelca Martha a bisa na Radio Live 99.9 FM.


text:
Mi no ta corda exactamente ki dia Green Vibes a habri su portanan. Mi sa cu su benida a hasi mi curason super contento. Porfin, un tienda dedica na fruta y berdura local y productonan cu por juda nos cada un sinja planta. Mas contento ora mi a jega e prome biaha y a topa tur e bakinan yen di tur sorto di berdura fresco. Mi a cumpra na smaak y a traha tur sorto di receta cu mi mes a inventa. Soppi di e berdura cu mi a cumpra, pasobra soppi di berdura semper ta smaak bon. Mi a traha veggie bitterbal, stoba di berdura y garbanzo. Ki contento mi tabata dia mi a topa cu e patianan chikito, mes chikito y dushi manera mi padushi Cojashi tabata planta den su cunucu.
Pero un dia mi a topa Ari, e donjo y e la conta mi di e contratiemponan cu e ta topa. Esta tristo con un hoben cu a hinca tur loke e tin y su alma den su pashon pa plantacion tin cu lucha pa por wanta cabes riba awa. Mi persona y otro cliente fiel tabata jud’e cu promocion via nos pagina di Facebook y palabra di boca.
Nos a keda bin bek, pero nos tambe tabata ripara cu e surtido tabata bira cada bes menos. pero toch nos a keda mantene speransa. Finalmente Ari a anuncia cu Green Vibes lo sera pa fin di april.
Esaki tabata mi e ultimo biaha cu mi a haja dushi milon local, pampuna di botter y tomati cu no ta smaak awa. Mescos cu ami, mas cliente fiel ta spera di por sigi haja fruta y berdura di The Landfarm cumpra na un otro forma, podise manera e groenteboernan antes tabata pasa bende den e becindadnan na Hulanda.
Nos ta spera riba un man cu por juda, un milager, algo, pero pa e dushi berdura y frutanan di Green Vibes por sigi jega den nos cushina… Nan ta pa cuminsa organico, non GMO y di nos propio suela y cultiva for di e pashon di un yiu di tera.
Mi ta imagina mi mes cu si Cristo Hesus para awe den e haltura di mas halto, e ta wak tur e Bondad y tur e Retonan den un mundo confundi…
E soledad di Cristo Hesus den e mundo actual.
Buscando un potret di Cristo Hesus, esun aki a capta mi atencion y curason. Mi ta wak den e wowonan, e mirada cu ta wak leu aya y toch asina cerca di su mes, paden. Mi ta wak e mannan crusa y ta purba pensa cu e mente di Cristo…
Kico Cristo Hesus a pensa ora e tabata su so. Den hoffi di olijfi y e ciudad na su pia. Su so su so cu su Tata Celestial. Sabiendo kico ta E caminda, E dolor, cu como yiu di hende, E lo pasa aden.
Mi ta imagina mi si Cristo Hesus lo ta sinta riba e mesun baranca ey awe y ta wak bek riba e mundo. Mi ta kere cu E, como un Bon Wardador lo ta hopi impreshona cu e cantidad di bunita cosnan cu ta sosode den mundo… e hendenan di Bon Boluntad cu den tur adversidad y dificultad ta keda duna Bida na e Lus di Speransa pa un dia logra un mundo cu pas y hermandad.
Mi ta imagina mi mes cu si Cristo Hesus para den e haltura di mas halto, e ta wak tambe tur e gueranan, e destruccionnan, e bidanan inocente cu ta caba pa via di conflictonan den cua nan no tin arte ni parti. E ta wak e soledad di e hende den un mundo confundi. E ta wak e excesonan, e inhusticianan y e abusonan.
Mi ta imagina mi cu e ta pensa ‘Mi rumannan stima, mi lo kier pidi boso pa den e Dianan Santo aki, traha un tiki tempo, para keto un rato, sera bo wowo, bay paden y sinta un rato banda di mi riba e baranca den e hoffi di olijfi. Crusa bo mannan, sera bo wowonan, bay paden y hasi contacto cu bo curason y scucha mi curason. E ta pidi bo, pa nos hunto rescata e Birtudnan di Bida, aplica nan den bo bida di tur dia. Laga nan ta bo guia. Ban re-establese e Paraiso cu un dia mi Tata a brinda boso. Den nomber di tur e criaturanan cu ta cana rond, buscando nan felicidad den un mundo, bastante confundi….’


text:
ORANJESTAD,Aruba
Minister di Salubridad Publico Dangui Oduber no ta contento cu un publicacion di Caribisch Netwerk, cual tabata un entrevista haci door di e periodista Sharina Henriquez. A manda un carta pa sra. Henriquez via di email den cual ta splica detayadamente di con su publicacion no ta corecto.
Ta trata di e articulo den cual ta bisa cu Aruba, Corsou y Sint Maarten ta pio prepara pa yegada di coronavirus.
Loke e mandatario ta cuestiona e tono di insinuacion den e articulo. Asina por ehempel e ta bisa cu e articulo ta insinua cu debi na e hecho cu no a introduci ainda Landsverordening Infectieziekten, ta haci cu no tin reglanan necesario pa evita plamamento di malesanan contagioso manera Covid-19.
Tres cosnan cu e mandatario ta haya cu Henriquez ta insinua den su articulo ta cu no tin un Protocol pa dokternan di cas sigui, cu Aruba no tin un Epidemiologo, y cu e islanan menciona no lo por atende riba nan mes y di e forma corecto cu un epidemia di un malesa contagioso. Pero tambe ta insinua cu tur e testnan di coronavirus mester wordo manda pa un di dos opinion na RIVM (Hulanda).
E mandatario ta lamenta cu Henriquez y e website ta causa panico innecesario y ta mina e confiansa cu e pueblo tin pa e preparacion di Aruba pa atende cu e virus. Loke e mandatario ta conclui ta cu a publica cosnan cu no ta berdad y a saca e declaracionnan for di nan contexto.
Ta parce cu Henriquez a entrevista dr. Van Trigjt, kende no ta reconoce su declaracion den loke a keda publico y a informa e periodista di esaki. Pero tambe e dokter a inform’e cu debidamente ta existi un Protocol y hasta a dun’e algun informacion riba esaki, Pues ta completamente incorecto cu dokternan di cas no tin un sistema fiho pa actua den casonan asina.
Pa loke ta e Epidemiologo, tin uno na disposicion di e tres islanan, y e ta den contacto diario cu e tres departamentonan di malesanan contagioso y e coordinador local ta sra. Sharina Koolman.
Tin reglanan con pa atende cu malesanan contagioso y director di Departamento Huridico a bisa cu mester haci algun adaptacion den e ley, pero ta cosnan chikito y cu por wordo haci rapidamente. Y e hecho cu Aruba no tin experencia tampoco e mandatario ta haya ta na su luga.
Basa riba tur esey, ta pidi pa rectifica e articulo.


text:
Pregunta Frecuente
Aki por haya e preguntanan mas haci (na ingles ‘Frequently Asked Questions’) tocante Papiamento.
Papiamento ta un idioma of dialecto?
Ta depende kico bo kiermen cu dialecto. For di punto di bista di ciencia Papiamento ta tur dos y esaki ta conta pa tur idioma. Spaño ta un idioma, pero por wak e tambe como un dialecto cu a bin di Latin. Y toch niun hende no ta bisa cu Spaño ta un dialecto. Pasobra Spaño ta wordo considera como un idioma cu hopi balor y prestigio. Y hopi biaha, ora hende bisa cu un idioma ta un dialecto, nan kiermen cu e idioma ey tin menos balor, sea pasobra nan ta pensa cu e no tin gramatica, of cu e ta un variante menos bunita di un otro idioma, etc.
Si un hende bisa cu Papiamento ta un dialecto den e sentido ey, esey no ta berdad. Papiamento tin su structura y su reglanan y ta di mesun balor cu cualkier otro idioma na mundo. E no ta un dialecto di Spaño ni di Portugues tampoco, pasobra Papiamento ta un tipo di idioma diferente compara cu e dos idiomanan menciona. Papiamento ta un idioma crioyo, mientras cu Spaño y Portugues ta idiomanan indo-europeo. For di punto di bista oficial, pais Aruba a duna Papiamento reconocemento como idioma, ya cu el a wordo oficialisa na aña 2003.
Pa mas informacion: Idioma General.
Papiamento ta oficial?
Dia 21 di mei 2003 Parlamento di Aruba a tene un reunion caminda a decreta Papiamento y Hulandes como idioma oficial. Esaki ta encera cu tur ciudadano na Aruba por dirigi su mes na Gobierno na Papiamento of Hulandes.
Pa mas informacion: Papiamento / Status Actual.
Papiamento ta apto pa tur funcion den sociedad?
Tur idioma di un comunidad por ta apto pa tur funcion den e comunidad ey. Pero tin biaha pa motibonan historico un idioma no ta haya e oportunidad pa desaroya su mes pa bira e instrumento di comunicacion den cierto areanan. Un tempo no tabata considera Hulandes un idioma apto pa skirbi tratadonan cientifico, Latin tabata e idioma pa esey. Cu tempo Hulandes a haya mas funcion y awor ta us’e pa ciencia tambe. Cu e ehempel aki kier ilustra cu Papiamento riba su mes ta apto, pero mas funcion e haya, mas grandi e necesidad pa ekipa e idioma cu termino specifico ta bira.
Cuanto hende ta papia Papiamento?
Literatura no ta duna un cifra concreto di e cantidad di hende cu ta papia Papiamento na mundo, pero e ta varia entre 250.000 pa 330.000. Cu siguridad por bisa cu Papiamento y Islandes (idioma di IJsland) tin mas o menos e mesun cantidad di hablante.
Di unda Papiamento ta bin?
Tin diferente teoria di unda Papiamento ta bin, pero ta dificil bisa cua teoria ta esun corecto. Loke si por bisa ta cu Papiamento ta un idioma cu a desaroya su mes door di e contacto entre hablante di diferente idioma. Pa comunica cu otro nan a crea un idioma nobo y asina den transcurso di tempo Papiamento a bira loke e ta awe.
Pa mas informacion: Papiamento / Historia.


text:
Kralendijk- Mayoría persona ku a haña un prosès-verbal pa motibu di inkumpimentu ku medidanan relashoná ku Covid 19 a wòrdu aserká dor di Ministerio Públiko (OM) i a ofresé nan un transakshon. Lamentablemente tin hopi persona ku no a paga esaki ainda.
Un bes mas Ministerio Públiko kier a rekordá un i tur ku si no paga e transakshon, e persona lo risibi un dagvaarding i lo mester presentá den korte. Durante e kaso den korte, Ministerio Públiko lo hasi un petishon na hues pa subi e montante di e but ku 20%. Si hues ta haña ku ku por prueba e kaso, ta bini un sentensia ku e suma di e but.
Alabes lo stipula un kantidat di dia di kastigu di prisòn. Si no kumpli ku pago di e but, lo inkorporá e sentensia den registro di investigashon na frontera (OPS). Ora di drenta of sali for di Boneiru e chèns ta grandi ku mester paga e but of sinta e kastigu di prisòn promé ku por biaha.
E promé seshonnan penal den korte ku lo trata butnan relashoná ku Corona ku no a wòrdu pagá, lo tuma lugá na sèptèmber. Pago di e transakshon ku OM a stipulá por evitá tur esaki.


text:
> Dit rapport is ook beschikbaar in het Nederlands
Na Bonèiru e kachó di e petishonario ta sali for di kurá i ta morde un hende ku ta pasando riba un skuter. Promé ku e petishonario yega kas, polis a tira e kachó i a hiba e kadaver na e ‘landfill’. Tokante esaki e petishonario ta entrega un keho.
Na Bonèiru regulashon lokal ta regla ku asina ku un kachó sin supervishon ta kana lòs riba kaminda públiko i si gara e kachó no ta un opshon, ku a base di e Ordenansa Insular (Eilandsverordening) polis por tira e kachó mata. Ku e investigashon a keda kla ku polis na Bonèiru no ta disponé di sufisiente material i ekspertisio pa gara kachó, ni tampoko ta disponé di material pa por transportá un kachó (peligroso) gará kaba pa tuma esaki den kustodia. Den e kaso aki esei no tabata impliká ku e funshonario polisial konserní mester a buska kontakto ku e doño òf laga e asuntu pa su kuenta. Tabata trata di mas ku solamente un kachó ku tabata kana riba kaya sin supervishon, esta un kachó ku un ratu promé a heridá un persona i e probabilidat di ripitishon tabata presente. Polis den e kaso aki a hasi e eskoho korekto tirando e kachó mata i hibando e kurpa di biaha na e landfill.
Prinsipio di ekitat, no tin base.


text:
Segun Premier Wever Croes, e documentonan di Hulanda a yega dialuna mainta. Hulanda a manda e concepto di Rijkswet Financieel Toezicht como tambe informacion riba e entidad cu lo mester bay atende cu e prestamo. Esaki ta un entidad cu lo bay presta placa na e gobiernonan di Aruba, Curacao y Sint Maarten. O sea lo no bay presta placa mas di Gobierno Hulandes, pero desde awor lo presta via e entidad aki. E entidad aki lo haya un tipo di rechtsvorm den forma di bestuursorgaan. E entidad aki tambe lo ta esun unda lo mester bay bati na su porta si mester di astistencia technico. Por ehempel si mester di personal Hulandes pa yuda Aruba, manera entre otro expertonan den traha ley, e ora ey e entidad aki lo regla pa Aruba haya e personal aki. E mes entidad aki lo ta encarga tambe cu inversionnan. E lo actua manera un sorto di Banco di inversion cu lo por yuda e paisnan desaroya nan economia.
E otro condicion ta e RFT, unda pais Aruba mester aproba pa asina drenta den e RFT cual e ora ey Aruba lo bay cay bao di CFT.
Kico ta loke Gobierno di Hulanda kier?
Gobierno di Hulanda kier pa prome cu dia 10 di juli, esta prome cu diabierna awor, pa Aruba bay di acuerdo cu tur e condicionnan. O sea, e entidad, e RFT y e 16 otro condicionnan riba e diferente otro areanan.
Premier Wever Croes a bisa cu loke ta lamentabel ta e hecho cu Hulanda no a pone algo riba papel cu asina Gobierno di Aruba por comparti cu comunidad. Esey ta un critica cu Wever Croes a lansa mesora cu a ricibi e documentonan. Motibo di esaki ta cu e documentonan aki ta riba e pakete cu ta bay conseho di reino diabierna awor. Locual cu ta bay Conseho di Reino ta secreto.
Wever Croes a bisa Hulanda, cu e kier tur e puntonan aki den un carta cu e por mustra comunidad ta kico Hulanda ta exigiendo.
Kico te consequencia pa Aruba?
Riba e preunta aki, Premier Wever Croes a keda debe un contesta, pasobra na e momento aki ta haciendo e analis ey. Pues, e documentonan a wordo haya y nan ta wordo analisa.
Segun Wever Croes, cu e forma di atende esaki door di Hulanda ta onbehoorlijk.


text:
Desaroyo Politico di 1985 pa 2013 den tres imagen
E siguiente ilustracionnan ta duna un bista di e desaroyo politico di eleccionnan di 1985 te cu 2013. E ilustracionnan ta enfoca mastanto riba partidonan cu ta participa na eleccion 2017. Partidonan cu no ta existi mas of no ta participa na eleccion 2017 ta refleha solamente den e prome ilustracion bou di ‘Tur otro partido hunto’. Un excepcion ta PDR, cu pa motibo di relevancia di desaroyonan politico a wordo inclui den e ilustracionnan.
Den e prome ilustracion por observa e porcentage di votonan obtene pa AVP y MEP. Tambe por wak e porcentage cu AVP y MEP a obtene hunto. E liña blauw ta refleha e porcentage di votonan cu a bay pa tur otro partido hunto. Por nota cu durante e ultimo decadanan un average alrededor di 80% di e votonan valido a bay pa sea AVP of MEP, y alrededor di 20% a bay pa otro partidonan. Na aña 2013 e dos partidonan grandi hunto a ricibi un record di 88% di tur voto valido, mientras cu e otro partidonan a parti 12% di e votonan valido. Por nota cu e record di 88% ta mastanto pa motibo di e crecemento di AVP, considerando cu e mesun aña MEP a cay pa 31% di sosten for di e votonan valido.
E unico otro partido, banda di AVP y MEP, cu a participa na tur eleccion di e ultimo decadanan ta PPA. E ultimo eleccion cu PPA a logra asiento, logrando casi 10% di e votonan valido, tawata na 2001. Esey tawata un aña cu un perdida di sosten drastico pa AVP a resulta den crecementonan substancial pa tanto MEP como PPA. Durante e eleccionnan cu a sigui, AVP a keda crece mientras cu tanto MEP y PPA a keda bay atras.
Den e siguiente ilustracion por haya un bista mas cla di e resultadonan di e partidonan excluyendo AVP y MEP.
Partido RED, cu a logra un asiento den su prome eleccion na 2005, tambe a keda bay atras den e eleccionnan cu a sigui, bayendo di 6,5% na 2005 pa 2,1% na 2013. Un otro partido cu si a crece durante e ultimo tres eleccionnan ta PDR. PDR a crece for di 4,7% na 2005 te cu 7,2% na 2013. Manera ta conoci, PDR no ta participando na eleccion 2017. E lider di PDR, Andin Bikker, hunto cu cuater otro ex-candidato di PDR awo ta riba lista di e partido nobo POR.
Partido CURPA a participa na eleccion 2009, logrando 0,25% di e votonan valido. CURPA no a participa na eleccion 2013. Pa eleccion 2017 CURPA ta participando atrobe.
UPP a participa pa prome biaha na aña 2013 y a logra 1,4% di e votonan valido. Pa eleccion 2017 UPP a uni cu PPA pa forma e lista combina PPA/UPP. E cantidad di voto acumula di PPA y UPP na 2013 ta 2,3% di e votonan valido.
Kico a cambia pa 2017?
Pa eleccion 2017 hopi por cambia. Of keda mescos. Ex-candidato di AVP Otmar Oduber awo ta lidera e partido nobo POR. Otro partidonan nobo ta RAIZ y MAS. Un desaroyo remarcabel ta cu e ex-lidernan di partidonan CURPA, PPA y RED tur a keda riba lista pero a duna un otro candidato e posicion di lider politico di partido. Ta mustra cu e partidonan cu no a logra asiento na 2009/2013 a wak un necesidad pa haci cosnan diferente, pa asina purba logra un resultado diferente. Esaki tambe ta refleha den e varios intentonan entre partidonan sin representacion den Parlamento pa uni den un of otro forma, pa aumenta nan sosten y chens pa logra un of mas asiento. Di tur e intentonan, PPA y UPP a logra forma un lista combina (PPA/UPP).
Den AVP y MEP tambe tin cambionan pa loke ta trata candidatonan nobo. Manera ta custumber, pronosticonan ta varia substancialmente dependiendo ken bo scucha y cua encuesta bo lesa. ArenaPoliti.co no a haci un encuesta electoral, pero si a haci un encuesta pa midi e preferencia pa sea un gobierno a base di un mayoria absoluto of un coalicion. E resultado ta cu 58% di participantenan ta prefera un coalicion.
Conseho
E conseho di ArenaPoliti.co pa eleccion 2017 ta pa informa bo mes bon y vota a base di loke segun bo pensamento ta e miho opcion pa Aruba como pais y comunidad. Respetando opinion di otro.
Klik aki pa wak tur e listanan pa eleccion 2017, pa lesa e programanan di partido y nan motivacion pakico nan merece bo voto.
Expresionnan haci den e articulo aki no necesariamente ta refleha opinion di ArenaPoliti.co


text:
Informashon pa studiantenan di Aruba, Kòrsou, Sint Maarten i Hulanda Karibense pa inskripshon den Basisregistratie Persoonsgegevens (BRP)
Promé ku bo por bai studia na Hulanda, mester regla un ke otro asuntu. Un di e asuntunan ta e inskripshon den e atministrashon básiko di datonan personal (In Dutch: Basisregistratie Persoonsgegevens - BRP). Si bo ke bai studia na Hulanda, bo mester inskribí bo mes na e munisipio na Hulanda kaminda bo ta bai biba.
Download "Informashon pa studiantenan di Aruba, Kòrsou, Sint Maarten i Hulanda Karibense pa inskripshon den Basisregistratie Persoonsgegevens (BRP)"
Den e boletin aki nos lo duna algun tep pa laga e inskripshon na Hulanda kana mas fásil.


text:
Juegos Centroamericanos y del Caribe 2018
-
News
COA di bishita serca Gobernador di Aruba
Comite Olimpico Arubano a entrega e buki conmemorativo di e 46 atletanan Olimpico Arubano na Su Excelencia Gobernador di Aruba,…Read More »
-
Barranquilla2018
Shout out na Coleganan Noel y Andrew
Shout out na coleganan Noel Werleman y Andrew Vrolijk pa e cobertura unico di e Weganan Centro Americano y del…Read More »
-
Barranquilla2018
Logro historico pa TEAMARUBA
Logro historico pa Team Aruba na e Weganan Centro Americano y del Caribe Barranquilla 2018 Diabierna anochi, e Weganan Centro…Read More »
-
Barranquilla2018
Competencia nan di bowling a termina na Cali
Y awe e competencia nan di bowling a termina na Cali, Colombia cu Aruba su atleta Thashaina Seraus logrando e…Read More »
-
Barranquilla2018
Thashaina ta ricibi medaya na Cali
Momento cu Thashaina Eliza Leandra Seraus ta ricibi su medaya di Brons na Cali, Colombia. Esaki a bira e medaya…Read More »
-
Barranquilla2018
Brons pa Thashaina den Masters
Bolichero Thashaina Seraus ta logra medaya di Brons pa Aruba den e Centro Americano y del Caribe Barranquilla 2018. Esaki…Read More »
-
Barranquilla2018
Thashaina ta conta di su medaya den Masters na Cali
Thashaina Seraus ta conta di su medaya di Brons cu e la gana den e Masters aki na Cali, Colombia.Read More »
-
Barranquilla2018
Wuill a mira accion den Salto Largo
Weganan Centroamericano y del Caribe Barranquilla 2018 tabata tin un otro dia di atletismo diaranson. Riba e dia aki nos…Read More »
-
Barranquilla2018
Wuill contento di por a participa na e weganan di Barranquilla
Atleta di Salto Halto, Wuill Vrolijk ta conta di su experiencia na e Weganan Centroamericano y Del Caribe, Barranquilla.Read More »
-
Barranquilla2018
Triathlon a participa na Barranquilla2018
Atleta di Triahtlon, Renze Postma y Coach Nico Robert ta conta di e competencia na e Weganan Centroamericano y Del…Read More »


text:
E ultimo gruponan, for di un total di 64 ta hunga dia 3 di juli pa será e promer rond di Mens Erger Je Niet Live den Centro di Bario Brazil.
E ultimonan pa será e promer rond ta :Kleine Vrijdag Crew, New India Assurance, Bombers y S.I.S.S termina. Depues ta sigui e weganan di “Pool Continue Reading
Grandioso wega di “Mens erger je niet Live” ta cla pa cuminsa atrobe den Centro di Bario Brazil.
E popular wega di “MENS ERGER JE NIET LIVE” su campeonato ta cuminsa atrobe. Esaki ta un temporada di hopi nervio, emocion, tension, alegria, decepcion, Continue Reading
IBiSA ta informa: Dia 14 di november ta “World Diabetes Day”
Rond Mundo ta conmemora e fecha di 14 di november como e “Dia di Diabetes”. Aki na Aruba esaki no ta un excepcion y relaciona Continue Reading


text:
Minister Jesus-Leito a hasi un bishita na e proyekto di mantenshon di kamindanan di Soaux djabièrnè último. Trabounan a avansá bastante. Primeramente a drecha diferente midi di altura pa awa por kore mané mester ta. E intenshon ta pa awa no keda riba kaya, pero pa kita awa for di riba e kayanan.
Servisio pa Obra Públiko (OW) a drecha e fundeshi di kayanan. Tambe a tene kuenta ku e peaton den tráfiko ta di sumo importansha, pues a drecha e alseranan pa hende por kana. Por último a asfaltá kaya i alsera.
Durante di su bishita, Minister a topa ku habitantenan di Soaux ku tabata kontentu pero preokupá paso nan tin algun dia sin mira ku ta basha asfalt. Minister Jesus-Leito a splika ku tin un falta di asfalt durante último dianan ku a kousa poko stagnashon di diferente proyekto, inkluso Soaux.
Huntu ku OW i demas stakeholders ta trahando riba un solushon rápido pa proyektonan por sigui.


text:
DEKLARASHON HUNTA DI KOMISARIO I GERENTE DI RDK TA PONE POSISHON NA DISPOSISHON DI AKSHONISTA
DEKLARASHON
HUNTA DI KOMISARIO I GERENTE DI RDK TA PONE POSISHON NA DISPOSISHON DI AKSHONISTA
Willemstad, 5 di òktober 2021 – Miembronan di Hunta di Komisario i Gerensha di Refineria di Kòrsou (RdK) a pone nan posishon na disposishon di Akshonista di RdK, esta Gobièrnu di Kòrsou. Hunta di Komisario i Gerensha di RdK a hasi esaki despues ku Akshonista di RdK, den un karta fechá djaweps 23 di Sèptèmber, a indiká ku Akshonista no tin konfiansa mas den Hunta di Komisario i Gerensha di RdK.
Hunta di Komisario i Gerensha pa medio di un karta fechá djaluna 27 di Sèptèmber a reakshoná riba e ponenshanan inkorekto ku ta forma e base pa e motivashon di Akshonista pa kita su konfiansa den e Hunta di Komisario i Gerensha. Den e mesun karta a informá Akshonista tambe ku tantu e dos último miembronan di Hunta di Komisario komo Gerensha di RdK ta pone nan posishon na disposishon di Akshonista. E miembronan di Hunta di Komisario i Gerensha, konsiente di nan responsabilitat, a informá Akshonista di ta dispuesto pa keda den funshon bou di sierto kondishon, pa asina duna Akshonista espasio pa apuntá miembronan di Hunta di Komisario i Gerente na nan lugá.


text:
Kralendijk, 16 di sèptèmber 2020 – Den e anochi di djárason 26 di ougùstùs, dos aña despues ku a pega un transistor di satélite na kaska di e turtuga blanku ‘Bonni’, Sea Turtle Conservation Bonaire (STCB) a changa un turtuga kawama muhé na momentu ku el a subi tera na un di e playanan na Boneiru kaminda ta traha nèshi di turtuga, ku e meta di pega un transistor di satélite na su kaska. Despues di diferente ora di trabou, STCB su tim a duna e kawama, ku a haña ‘Flappie’ komo nòmber, su libertat na laman pa 3:00 di mardugá ku un transistor di satélite na su kaska pegá.
Te ku awe, STCB a sigui ruta di 26 turtuga di laman adulto den region di Karibe.
E informashon ku ta risibí di e transistor di satélitenan ta duna konosementu balioso tokante e rutanan despues di a kaba traha nèshi i pa bai buska kuminda i esaki ta yuda na identifiká e áreanan unda turtuga di laman adulto nasé na Boneiru i ku ta reprodusí ta buska kuminda. STCB su Manager Kaj Schut ta informá: “For di momentu ku nos programa di sigui ruta di turtuga a start na 2003, nos a sigui ruta di migrashon di turtuga for di Boneiru bai wèst direkshon di Golfo di México i e awanan na kosta di Nicaragua, Honduras i Colombia; bai nort direkshon di Cuba, Puerto Rico, Repúblika Dominikano i Virgin Islands; i bai ost direkshon di e Archipiélago Los Roques i isla Margarita na Venezuela. Awor, ‘Flappie’ a kohe rumbo wèst i nos ta hopi ansioso pa haña sa unda banda e ta bai!”
STCB ta hopi gradesido na ContourGlobal Bonaire kende a spònser e gastunan di e transistor di satélite i pa nan sosten na e trabou di STCB. Sanne Huisman, di ContourGlobal Bonaire ta deklará: “Nos a skohe e nòmber ‘Flappie’ i nos ta ansioso di haña sa mas tokante e aktitut di ‘nos’ turtuga den e lunanan binidero!”
Si bo ke keda na altura di moveshonnan di ‘Flappie’, bo por registrá pa e boletin di notisia di STCB. Nos organisashon lo publiká tambe nos último notisianan riba nos wèpsait i e kanalnan di medionan sosial.
Te ku awe, STCB a sigui ruta di 26 turtuga di laman adulto den region di Karibe.
E informashon ku ta risibí di e transistor di satélitenan ta duna konosementu balioso tokante e rutanan despues di a kaba traha nèshi i pa bai buska kuminda i esaki ta yuda na identifiká e áreanan unda turtuga di laman adulto nasé na Boneiru i ku ta reprodusí ta buska kuminda. STCB su Manager Kaj Schut ta informá: “For di momentu ku nos programa di sigui ruta di turtuga a start na 2003, nos a sigui ruta di migrashon di turtuga for di Boneiru bai wèst direkshon di Golfo di México i e awanan na kosta di Nicaragua, Honduras i Colombia; bai nort direkshon di Cuba, Puerto Rico, Repúblika Dominikano i Virgin Islands; i bai ost direkshon di e Archipiélago Los Roques i isla Margarita na Venezuela. Awor, ‘Flappie’ a kohe rumbo wèst i nos ta hopi ansioso pa haña sa unda banda e ta bai!”
STCB ta hopi gradesido na ContourGlobal Bonaire kende a spònser e gastunan di e transistor di satélite i pa nan sosten na e trabou di STCB. Sanne Huisman, di ContourGlobal Bonaire ta deklará: “Nos a skohe e nòmber ‘Flappie’ i nos ta ansioso di haña sa mas tokante e aktitut di ‘nos’ turtuga den e lunanan binidero!”
Si bo ke keda na altura di moveshonnan di ‘Flappie’, bo por registrá pa e boletin di notisia di STCB. Nos organisashon lo publiká tambe nos último notisianan riba nos wèpsait i e kanalnan di medionan sosial.


text:
ORANJESTAD: Diasabra ultimo Minister Endy Croes huntocu Parlamentario Shailiny Tromp-Lee tabata presente na Club Caiquetio na Paradera p’e anochi final di e prome edicion di‘Step it Up’. Un anochi yena cu color, alegria, creatividad, diversidad di coreografia. Un total di cuater scol a participaden e anochi final; Mon Plaisir College, Scol Practico paOfishi (SPO) Sta. Cruz, Abraham de Veer School y Maria College MAVO. E scolnan a ricibi tayer di tres diferente bailey esaki a wordo presenta durante e anochi final.
Step it Up” ta un proyecto cu a participa den e programa“Pitch Time” di CEDE Aruba y ta di hoben pa hoben den cuallo yuda e hobennan pa expresa nan mes atrabes di e arte di baile y tambe yuda hobennan desaroya nan talento. E misiondi e proyecto ‘Step it up’ ta pa duna e materia di CKV comotambe arte en general balor na scolnan secundario.
‘Nos ta sostene tipo di proyectonan positivo asina camindahobennan ta haya a traves di coreografia e oportunidad pa desayora y expresa nan talentonan’, e Mandatario a enfatisa.Minister Endy Croes ta felicita e lider di e proyecto, Rafael Garcia, e comision organisado, boluntarionan y patrocinado cu a haci e proyecto aki posibel y exitoso. Alabes ta gradicidocentenan, mayornan y e scolnan cu ta permiti e alumnonanparticipa den programanan asina bunita y educativo. Minster Endy Croes ta felicita e scol ganador Mon Plaisir College.


text:
Internacional: UNICEF a cuminsa duna sesionnan di informacion di higiena na e comunidad di Libanon pa yuda combati e pandemia aki y pa e sigui transmiti su mes di hende pa hende.
E pandemia aki a cuminsa den districtonan nort di Libanon y rapidamente a keda desaroya te cu awor tin casonan confirma den 8 region di e pais. Awor UNO y Ministerio di salud publico labes ta elaborando un plan nacion pa preparacion
Organisacion Mundial di Salud (OMS) a notifica diamars e aparicion di e prome brote di Colera na Libanon desde di 3 decada (30 aña).
Ta importante pa sa cu colera ta un pandemia mortal pero tambe por preveni dor di tuma vacunanan corespondiente, vebe awa di boter y mantene higiena personal.
E ta un malesa cu por wordo trata bebiendo hopi awa y tumando antibiotica si e caso ta grave.
Abubakar añadi cu apart di e brote nobo aki e pais lo sigui cu su lucha contra otro crisis y retonan politico y economico.


text:
Pa hopi hende, Jessica Alba ta conoci como actriz cu a converti den un empresario. Pero pa su yiunan, ta un storia diferente. Durante un entrevista den The Ellen DeGeneres Show, Jessica Alba a bisa cu su yiu muhe, Honor, no tabata sa cu e tin un mama famoso te ora cu un mucha e revela e noticia tempo cu e tabata den su prome aña na scol. Y Honor no tabatin un reaccion positivo. Honor tin awor 12 aña, y e tabatin tempo pa adapta su mes. Pero toch ta parce cu e yiu mayor di Alba a shock ora el a haya sa di e informacion crucial aki di su mama.
“Nan no tabata sa – na comienso di nan bida – cu mi tabata un actriz.” Alba a conta e presentador invita, Stephen “tWitch” Boss. Alba a sigui actua, pero el a tuma un stap atras pa lansa The Honest Company, un linea di producto pa cas, baby y beyesa na 2011. “Mi ta corda cu tempo cu Honor tabata den eerste klas, e tabata sintie disgusta . El a yega cas y el a bisa: Pakico bo no a bisa mi?”, Alba a continua bisando: “Pasobra e tabata sa cu mi tabata traha na The Honest Company. Esey ta loke nan tabata sa di mi.”
Jessica Alba a splica cu un amiga di Honor a trece un revista scol cu su mama riba e portada y el a pone den un situacion cayente. Alba a bisa cu su yiu muhe a puntr’e: “Pakico bo ta riba e revista aki? Kico ta pasando aki?” E mama di 39 aña a bisa cu su yiu a sinti’e asina traiciona, cu el a bis’e: “Nunca bo no a bisa mi cu bo lo ta den supermercado of den Target.” Ademas di Honor, Alba tin otro yiu muher, Haven, di nuebe aña, y un yiu homber di 3 aña, Hayes, cu su casa Cash Warren. Segun Alba, su yiu muhenan a bise cu e mester uza #cringeymom, y el a haye asina ‘mean’, paso tin mucho mas mama pio cu ne.


text:
KRALENDIJK – Solamente 3 klup di e 10 klupnan afiliá na FFB ku ta afiliá na Concacaf, a kumpli ku eksigensia aki pa logra nan “Club Lisence”.
Ta un eksigensia di Conacaf ku klupnan tin ku kumpli kuné.
Ta urgi klupnan di futbòl afiliá na FFB ku ta e federashon di futbòl di nos isla, pa yena nan formulario pa Club License, loke ta yuda e klupnan, ya ku ta dilanti so nan mes i nos futbòl lo por bai ku esaki.
Ta di lamentá ku e klupnan no ta kumpliendo ku esaki pa FFB ku ta afiliá na Concacaf.
Ta un eksigensia di Concacaf pa tur klup ku ta afiliá kumpli ku esaki i logra nan lisensia pa nan klup, loke ta benefisiá nan mes.
Tin 10 klup afiliá na FFB i ta den kampionato di nos isla, pero ta solamente 3 klup, fo’i tempu ku FFB a pidi i ta sigui pidi, a kumpli ku esaki.
Ta di lamentá ku solamente 3 di e 10 klupnan afiliá na FFB a kumpli i ta mira e seriedat den esaki.
FFB asta ofresé ayudo na e klupnan pa yuda nan yena e formulario importante aki pa nan mes i pa nos futbòl, pero te ku awe esaki no a yuda.
A yega momentu si pa e klupnan ku no a yena e formulario ainda, atendé esaki ku mas seriedat. Nos ta logrando hopi i ke logra mas, pero nos tin ku kumpli si ku eksigensianan di esnan ku ta yuda nos pa logra adelanto den nos futbòl den tur sentido di palabra.
Nos tin ku para ketu i puntra nos mes, kiko ta e motibu ku no ta kumpli ku esaki? Si tres klup a kumpli ku esaki, dikon e shete otronan no a kumpli ku esaki ainda? E klupnan ku no a yena e formulario ainda, no ta apresiá tampoko e yudansa ofresé pa FFB pa yuda yena esaki pa keda ku e lisensia pa e klup?
Kiko ta e motibu di tantu tardansa den esaki pa yena e formulario ku asta oportunidat pa ayudo den esaki?
Ta urgi i ta pidi e klupnan ku ainda no a kumpli ku e eksigensia aki di Concacaf, pa hasi esaki mas pronto posibel. Sin esaki, nos ta pèrdè di gana mas pa nos futbòl for di Concacaf.


text:
ORANJESTAD, Aruba : Den cuadro di Dia di Prensa, Fundacion Lotto pa Deporte a tene un evento special na Heart Music Cafe pa e miembronan di prensa den nos comunidad. Na e ocasion aki a conta cu presencia di Minister di Salud Publico, Cuido di Nos Grandinan y Deporte Dr. Carlos “Alex” Schwengle kende a laga sa cu pa basta tempo tabata tin e idea pa tene un evento asina pa reconoce y gradici prensa na Aruba nan sosten.
Minister Schwengle a duna elogio na diferente grupo den comunidad pa loke ta deporte, pero tambe mester duna prensa elogio y esey ta un parti hopi importante, e mandatario a expresa. Prensa tin un responsabilidad grandi pa duna noticia, pero tambe noticia deportivo.
“Nos ta hopi gradicido pa e espacio cu nan ta otorga deporte, pero alabes nos ta haci’e tambe pa haci un apelacion na e mundo aki pa nan duna nos un man pa e añanan cu ta bin pa yuda nos den mercadeo di deporte”, Minister Schwengle a subraya.
E ta spera cu Prensa lo ta dispuesto pa sigui duna un man den publica tur deporte y di awor caba ta agradecido pa esaki. Cu boso ayudo deporte lo sigui padilanti.


text:
Hopi estudio a wordo haci riba e efectonan cu bilingualismo ta trece cune. Mientras cu tin estudio cu ta duna indicacion di cierto desbentaha, tambe tin estudio cu ta duna indicacion di bentahanan di bilingualismo. Diferente experto neurologico, psicologico y linguistico ta convenci cu bilingualismo ta algo positivo y ta afecta e celebro den un forma positivo.
Beneficio for di chikito
Segun cientifico neurologico Sam Wang, baby cu ta wordo exponi na diferente lenguahe ta miho den adapta na ‘regla’ nobo compara cu baby cu ta wordo exponi na solamente un lenguahe. Por ehempel, si un baby ripara cu cada biaha e ranca un waya, un aparato (coy hunga) lo cuminsa move, y despues e situacion ta cambia y no ta e waya sino un boton ta laga e aparato move, baby ‘bilingual’ ta adapta na e situacion/regla nobo mas lihe cu baby ‘monolingual’.
Maria Polinsky, profesora linguistico na Harvard, a splica un efecto similar a base di un estudio cu a wordo haci na Trieste, cual ta un provincia Italiano cu ta serca di e frontera entre Italia y Slovenia. Na Trieste tin hopi mucha cu un mayor Italiano y e otro Sloveno, cual tin como efecto cu mucha ta lanta bilingual. Pa e estudio a separa tres grupo di baby di shete luna di edad; un grupo di baby cu ambos mayor Italiano, un grupo di baby cu ambos mayor Sloveno y un grupo di baby cu un mayor Italiano y un mayor Sloveno. Tur e babynan a wordo mustra un scenario cu popchi poni na un cierto banda. Despues e scenario ta wordo cambia, por ehempel un popchi cu tawata poni banda links despues ta wordo poni banda rechts. Por a nota cu e babynan cu un mayor Italiano y un mayor Sloveno tawata mas lihe den adapta na e situacion nobo, birando nan cara den direccion di e sitio nobo di e popchi, mientras e babynan cu ambos mayor Italiano of ambos mayor Sloveno tawata keda wak den e direccion ‘bieu’ mas largo.
Beneficio for di chikito
Segun cientifico neurologico Sam Wang, baby cu ta wordo exponi na diferente lenguahe ta miho den adapta na ‘regla’ nobo compara cu baby cu ta wordo exponi na solamente un lenguahe. Por ehempel, si un baby ripara cu cada biaha e ranca un waya, un aparato (coy hunga) lo cuminsa move, y despues e situacion ta cambia y no ta e waya sino un boton ta laga e aparato move, baby ‘bilingual’ ta adapta na e situacion/regla nobo mas lihe cu baby ‘monolingual’.
Maria Polinsky, profesora linguistico na Harvard, a splica un efecto similar a base di un estudio cu a wordo haci na Trieste, cual ta un provincia Italiano cu ta serca di e frontera entre Italia y Slovenia. Na Trieste tin hopi mucha cu un mayor Italiano y e otro Sloveno, cual tin como efecto cu mucha ta lanta bilingual. Pa e estudio a separa tres grupo di baby di shete luna di edad; un grupo di baby cu ambos mayor Italiano, un grupo di baby cu ambos mayor Sloveno y un grupo di baby cu un mayor Italiano y un mayor Sloveno. Tur e babynan a wordo mustra un scenario cu popchi poni na un cierto banda. Despues e scenario ta wordo cambia, por ehempel un popchi cu tawata poni banda links despues ta wordo poni banda rechts. Por a nota cu e babynan cu un mayor Italiano y un mayor Sloveno tawata mas lihe den adapta na e situacion nobo, birando nan cara den direccion di e sitio nobo di e popchi, mientras e babynan cu ambos mayor Italiano of ambos mayor Sloveno tawata keda wak den e direccion ‘bieu’ mas largo.
Baby cu ta wordo exponi na diferente lenguahe ta miho den adapta na ‘regla’ nobo compara cu baby cu ta wordo exponi na solamente un lenguahe.”
Maria Polinski a remarca cu e beneficionan cognitivo di ta bilingual ta mas prominente den esnan cu a wordo exponi na diferente lenguahe for di nacemento caba, of en todo caso cuminsando durante e prome cinco aña di bida. Esnan cu mas despues den bida ta siña un di dos lenguage tambe por beneficia di e efectonan cognitivo di ta bilingual, pero den un forma mas marginal.
Segun neurologo Sam Wang, un otro beneficio cu a ripara serca mucha bilingual ta cu mucha bilingual ta un tiki miho den compronde loke un otro hende por ta pensando (‘theory of mind’) compara cu mucha monolingual. E cientifico tambe ta referi na estudio cu ta indica cu mucha bilingual ta logra miho resultado cu stroop tasks compara cu mucha monolingual. Un stroop task test ta un test cu ta midi e.o. bo abilidad pa resisti impulso por medio di puntra (por ehempel) pa bisa ki color e letternan di e palabra CORA ta, pa cual bo mester resisti e impulso di lesa e palabra (cora) y bisa e color (blauw).
Beneficio na edad halto
Profesora Polinski tambe ta referi na un estudio cu ta duna indicacion di beneficio di ta bilingual pa esnan cu un edad mas halto. E estudio a tuma luga na Florida, cual ta conoci como un estado pa unda hopi Mericano ta muda ora nan ta pensionado. A puntra alrededor di 800 persona di edad halto (na ‘nursing homes’) si nan a lanta monolingual of bilingual. A resulta cu e probabilidad cu esnan cu a lanta bilingual tawata tin alzheimer ta cinco biaha menos compara cu esnan cu a lanta monolingual. E resultado aki ta den liña cu e ponencia di neurologo Sam Wang cu lanta bilingual por retrasa dementia (cual ta inclui alzheimer) cu cuater aña.
A resulta cu e probabilidad cu esnan cu a lanta bilingual tawata tin alzheimer ta cinco biaha menos compara cu esnan cu a lanta monoligual.”
Varios estudio ta indica cu bilingualismo por ‘transforma’ cierto parti di bo celebro (dorsolateral prefrontal cortex) y cu e tin beneficionan pa bida largo. Segun escritor y educador Mia Nacamulli, estudio ta indica cu e esfuerso y atencion cu ta tuma pa keda ‘switch’ entre diferente lenguahe ta hunga un rol importante den e ‘transformacion’. E efectonan (transformacion) di bilingualismo ta hasta visibel cu un brainscan. Segun Nacamulli, bilingualismo no necesariamente ta haci un persona mas sabi, pero si ta haci cu e celebro ta mas saludabel y ta bira mas complex.
Desbentaha
Prome cu aña 1960, expertonan tawata considera bilingualismo un handicap. E pensamento tawata cu ‘forsa’ un mucha pa siña mas cu 1 lenguahe ta costa e mucha mucho energia y ta ‘slow down’ e mucha su desaroyo. E estudionan cu e pensamento aki a wordo basa riba dje a wordo desbarata pa varios experto y despues di 1960 e pensamento cu bilingualismo ta un handicap a cuminsa wordo bandona.
Mientras cu awendia hopi experto neurologico, psicologico y linguistico ta convenci cu bilingualismo ta positivo y beneficioso pa nos celebro, tambe tin un estudio cu ta indica cu mucha bilingual te cu cinco aña tin vocabularionan mas chikito di lenguahe individual compara cu mucha monolingual. Pero segun profesora linguistico Maria Polinsky, cu tempo e vocabulario pa lenguahe individual di mucha bilingual ta ‘catch up’ cu e vocabulario di mucha monolingual (mientras cu esnan bilingual tin e vocabulario ‘individual’ pa dos lenguahe). Pues segun e profesora e desbentaha specifico aki ta temporario.
Un otro desbentaha segun Maria Polinsky ta cu si un persona bilingual domina un lenguahe significantemente miho cu e otro, esaki por resulta den ‘interferencia’ di e lenguahe mas fuerte pa cu e lenguahe mas zwak.
Tambe tin estudio cu a conclui cu e cantidad di eror y tempo di reaccion pa contesta preguntanan durante un cross-language test ta aumenta pa cierto studiante.
Mas cu dos lenguahe
Segun profesora Polinsky, te ainda no tin suficiente indicacion pa conclui cu papia tres lenguahe ta aumenta e beneficionan cognitivo compara cu papia dos lenguahe.
Pa loke ta trata e diferencia entre siña un mucha dos lenguahe sea pareu of secuentemente, e profesora ta indica cu mientras cada opcion (pareu of secuentemente) tin cierto bentaha riba e otro, e diferencia aki ta menos impactante cu e nivel di exponimento na e lenguahenan y e esfuerso (input) pa siña e lenguahenan.
Un splicacion amplio di psicologo y profesora Ellen Bialystok tocante efectonan di bilingualismo riba e celebro:


text:
Censo piloto: Papiamento ta e idioma mas uza na cas
Oranjestad – Den preparacion pa Censo 2020, Departamento di Estadistica (CBS) a conduci un Censo Piloto na luna di october 2019. Un di e preguntanan haci, tabata pa scoge entre e dos idiomanan mas papia na cas. E resultado ta mustra cu Papiamento ta e idioma mas uza na cas, sigui pa Spaño, Ingles y Hulandes.
Den preparacion pa Censo 2020, Departamento di Estadistica (CBS) ta informa tocante e resultado di e Censo Piloto haci den e luna di october 2019. Un di e preguntanan haci, tabata pa scohe entre e dos idiomanan mas papia na cas. E resultado ta mustra cu Papiamento ta e idioma mas uza na cas, sigui pa Spaño, Ingles y Hulandes.
Den mayoria cas ta papia un idioma y ta papia Papiamento so. Den e casnan cu a indica cu ta papia mas idioma, Papiamento ta e idioma mas uza. Banda di Papiamento, Spaño ta e idioma mas papia, sigui pa Ingles y Hulandes.
For di e Censo Piloto ta sali na cla cu mayoria persona naci na Aruba ta uza Papiamento como idioma na cas, sigui pa Ingles, Spaño y Hulandes. Mayoria persona cu no ta naci na Aruba, tambe ta prefera di papia Papiamento na cas. Esnan no naci na Aruba ta usa Spaño como di dos idioma sigui pa Ingles y Hulandes.
Un mayoria grandi di personanan di nacionalidad Hulandes ta papia Papiamento na cas, sigui pa Spaño, Ingles y Hulandes. Esnan cu no tin nacionalidad Hulandes ta papia mas tanto Spaño na cas, sigui pa Papiamento, Ingles y Hulandes.
Ta uza Papiamento mas na cas den e districto di Paradera. Ta papia Spaño mas den hogarnan na Oranjestad West. Na San Nicolas Zuid ta papia mas Ingles na cas y ta papia Hulandes mas den cas na Noord y Tanki Lendeert.
E Censo Piloto tabata tin un duracion di 10 dia. E teller nan a pasa den e districtonan di Noord, Oranjestad, Paradera, Santa Cruz y San Nicolas. A bishita un total di 2.395 cas y a entrevista 6.365 persona. E porcentahenan ilustra no ta suma 100% como cu por a scohe pa 2 idioma.
Info / Contact
Scroll To Top
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
Pa mas informashon tokante kategorisashon di pais i kondishon pa biahe bishitá www.bonairecrisis.com
PUNDA- Gobièrnu di Boneiru a publiká raportahe di kantidat di kaso aktivo di Covid-19 kaminda por mira un oumento drástiko den kasonan nobo kompará ku siman pasá. Ademas, outoridatnan a publiká un lista nobo di paisnan di riesgo.
Ya pa algun siman kaba, pa ta presis for di komienso di sèptèmber, Boneiru ta raportando oumento den kantidat di kasonan nobo di infekshon ku Covid-19. Despues di 11 di sèptèmber tabatin indikashon ku e kantidat di infekshonnan nobo a kuminsá redusí. E último dianan aki Boneiru a raportá mas ku 20 kaso aktivo nobo riba un dia. Sinembargo for di djaluna, Boneiru a bolbe kuminsá registrá un oumento drástiko den kantidat di kaso diario.
Aun no ta konosí kiko ta e motibu pa e oumento diripiente aki. Si wak bèk na análisisnan konduktá di e simannan anterior por mira ku e oumento na komienso di luna ta kousá pa algun klùster den enseñansa i personanan ku a bini for di eksterior.
Ademas, entrante di 27 di sèptèmber, Boneiru lo utilisá un lista nobo pa kategorisá paisnan abase di riesgo pa Covid-19. E lista ta distinguí kuater nivel di riesgo kual ta riesgo hopi abou, abou, haltu i hopi haltu. E nivel di riesgo ta keda determiná a base di e kantidat di kasonan di infekshon ku Covid-19 ku e pais tin.
Brazil, Venezuela, Surnam, Reino Uní i Estados Unidos ta algun di e paisnan ku ta kategorisá komo pais di riesgo hopi haltu. Pa promé bia Haiti tambe a subi e lista aktual di paisnan ku riesgo hopi haltu.
E kategoria di paisnan ku riesgo haltu, a bira mas largu ku anteriormente tabata e kaso. Kòrsou, Aruba, Sint Maarten, Hulanda, Colombia i Repúblika Dominikana ta algun di e paisnan ku ta kategorisá koló oraño, kual ta simbolisá riesgo haltu.
E islanan Saba i Sint Eustatius ta kategorisá komo islanan di riesgo hopi abou.
Pasaheronan di paisnan ku ta kai bou di riesgo hopi abou por biaha pa Boneiru simplemente ku un deklarashon di salú. Pasaheronan no bakuná di paisnan di riesgo abou, mester hasi un tèst di PCR banda di e deklarashon di salú pa por drenta e pais. Pasaheronan bakuná di paisnan ku ta kai bou di riesgo haltu, manera Kòrsou, mester hasi un tèst di PCR no mas ku 48 ora promé ku biahe i yena e deklarashon di salú pa por biaha. Pasaheronan no bakuná òf parsialmente di e kategoria aki mester hasi un tèst di PCR no mas ku 24 ora promé ku biahe òf un PCR no mas ku 48 ora kombiná ku un tèst di antígeno ku ta keda hasí na yegada. Ademas e grupo aki tambe mester entregá e deklarashon di salú. Personanan ku ta biaha for di paisnan kategorisá ku riesgo hopi haltu, mester yena e deklarashon di salú, hasi un PCR tèst i un tèst di Covid-19 despues di 5 dia na Boneiru.


text:
E wega final di Copa Betico 2021 entre e actual campeon, e Tricolornan di Solito RCA y e Speransa Berde di Savaneta SV La Fama, a cuminsa pareu den hopi aspecto y tur cos tataba pinta cu nos lo bai wak un partido hopi competitivo.
Inicialmente La Fama a hunga RCA bon sin mester di a “replega” nan mes atras wardando p’e Tricolornan ataka, mas bien a defende bon ora tin mester, por cierto bon trabou den defensa central di Gregory Maduro, y a controla bala tambe den medio campo via Valdo Leocadio y Claudio Cavalcante hasiendo su pasenan buscando e “fast break” di Jean Octavius na un banda y Jaydon Dania e otro banda, e ultimo aki cu un bon actuacion e anochi aki p’e oncena Savanetero.
RCA mes no tabatin yegada di peliger den e prome 20 minuut di wega, descontando tambe e hugada di penalty pa RCA na minuut 19 cu referee De Leca a “trek terug” despues di a consulta cu su linesman, mientras cu La Fama mas bien tabata penetra sin problema den e area di peliger di RCA, pero no por a probecha, y te ey tambe.
Na e punto aki RCA a cuminsa controla e medio-campo, hasiendo nan pasenan mas liher y efectivo, cambiando ritmo y direccion, y hayando aperturanan p’e pasenan dilanti pa Jhon Silva y Ronald Gomez, mientras cu Mark Jacobs y Miguel Gonzalez tambe a cuminsa ataka for di p’atras rib’e halanan y e incansabel Walter Bennet practicamente for di tur direccion.
Na minuut 24 ya e iniciativa aki a paga dividendo ora cu RCA a haya un penalty cu a resulta den e gol di Jean Luc Bergen pa habri e marcacion, RCA 1 La Fama 0.
Despues di e gol aki, RCA a tuma e iniciativa di e wega, apesar cu ainda La Fama a tira algun biaha mas dilanti, buscando na empata e wega y na minuut 30 por wel di ta cu a anota e gol ey den pia di Jaydon Dania, cu eventualmente a wordo cancela debi na un “off-side” hopi dudoso. E wega mester tabata empata n’e momento ey.
Con cu bai cu bin RCA a sigui cu e iniciativa di wega y a hasta cuminsa domina y poniendo basta presion riba e porteria defendi pa e portero hoben y talentoso Joshua Farro. E atakenan di La Fama, awo menos, cu practicamente solamente dos atacante a bira casi imposible pa yega na anota e gol cu nan mester.
Asina mes e prome tempo a termina cu RCA ganado apenas 1-0, pero nan tabata dominando e wega, pues e resultado parcial ey di 1-0 tabata djies un comienso di cosnan grandi p’e oncena capitalino.
E di dos tempo a cuminsa man’e e prome a caba, RCA den nan ritmo cu yegadanan di hopi peliger, La Fama defendiendo heroicamente pa nan bida, pero cu tanto presion “e dam mester ta kibrando”.
E prome sla duro den di dos tempo a cai na minuut 50 ora cu Walter Bennet a anota e gol pa RCA pa hasi e wega 2-0. Cu e gol aki practicamente e wega a wordo sentencia, ya cu La Fama awor mester a sali den atake cu mas hungadonan pa busca e gol di corta bentaha y drenta den e wega p’asina tin un chens ainda, pero, cu consequencianan.
Na minuut 52, cu RCA awor cu mas espacio y velocidad ta lansa den atake unda cu Jhon Silva (e gran refuerzo hunto cu Mark Jacobs e anja aki pa RCA for di Bubali) ta anota pa hasi e wega 3-0.
Na minuut 63 despues di un combinacion ‘un-dos’ cu Jhon Silva, Walter Bennet ta anota un hoja di gol unda el a deposita ‘man’e ta cu un “pinsel” di un artista’ e bala for di banda robes di veld den skina di gol na man drechi, pa hasi e wega 4-0.
E siguiente gol di RCA a wordo anota pa Juan Villarraga, ni dos minuut despues cu el a subi cancha na minuut 66 p’asina hasi e wega 5-0.
E golnan di RCA a sigui yega un trei otro; Jhon Silva a hasi e wega 6-0 na minuut 68 despues di un contra-golpi fenomenal cu hasta seis hungado hunto.
Na minuut 71 ta Juan Villaraga atrobe ta anota gol despues di un otro bon contra-golpi finalisando cu un otro hoja di gol pa duna RCA e bentaha di 7-0.
Asina mes RCA a sigui hunga bala sin baha man, semper buscando mas gol, y nan a haya mas chens ainda sin por a concreta (dos tiro di Silva den pal’i gol), claro, ta p’esey ta hunga sport y p’e deleite di e fanaticada di futbol, te na final di wega!
Husto esey mes ta ilustra RCA tambe, un club ganado, e mas ganado di Aruba y no ta pa casualidad; por hempel na minuut 82 cu RCA comfortabel den bentaha, na un dado momento a bira un tiki slordig, ora diripiente mi a tende nan exitoso DT Giovanni Thode claramente gritanan duro for di banda di veld pa nan “organisa mas liher!” Shonnan, esey ta e formula pa yega na excelencia; door di organisacion y disciplina, gana y passion, garra y hopi “spirit”.
Pa ora cu De Leca a fluit p’e final di e wega, RCA cu un otro titulo mas, nan di dos titulo Copa Betico consecutivo bou tutelage di Thode y su team tecnico, por cierto e ekipo no a perde un wega den tempo reglamentario for di casi dos anja pasa cu nan a hunga den ABC Cup 2019 (nan a perde cu Nacional den semi final pa medio di tironan penal), despues a cuminsa e campeonato regular 2019-2020, sigui p’e Copa Betico 2020, continuando despues cu e di dos rond di e campeonato regular (te ora Covid a yega), RCA tabata top di tabla invicto permitiendo un gol so den 11 wega, y awor full e torneo Copa Betico 2021, sin perde!
Nos por bisa cu ful e ekipo Tricolor a hunga bon awenochi, ta hopi tin pa menciona den un artikel cortico asina; mencion special pa Mark Jacobs y Jhon Silva, pero mi ‘hungadonan di e wega’ aki ta e dupla di Carlos Melchor Rua pa su creatividad y Walter Bennet, un hungado cu a core henter cancha, henter wega, anotando un hoja di gol tambe riba dje, entre otro.
Pabien na La Fama pa alcansa e final sorprendiendo hopi hende pa keda como sub campeon y pabien grandi na Racing Club Aruba cu otro titulo campeonil mas, e Tricolornan ta keda den top.


text:
Den cuadro di bishita di embahador di Suecia na Aruba, a tuma luga un recepcion na Fort Zoutman. Na e ocasion tambe a anuncia oficialmente e cambio den e representacion di e pais aki na Aruba.
Consul Honorario di Suecia na Aruba pa 23 aña Joe Maduro a tuma despedida pa habri caminda pa su reemplasante Yvonne Escalona.E trabou cu e Consulado ta haci na Aruba ta pa yuda mas tanto turistanan di Suecia cu haya cualkier problema.
Pero tambe semper ta busca un forma di cooperacion cu Suecia, entre otro riba innovacion cu nan tin hopi experiencia. Mas ainda awor cu Aruba ta traha hopi riba innovacion y sostenibilidad cu ta un area cu e pais Sueco tin basta experiencia den dje, segun Yvonne Escalona a splica.
“Nan ta un sociedad cu hopi balor cu nan ta apoya manera igualdad entre hende muhe y hende homber; corupcion ta hopi abou. Tin hopi cos cu nos por siña di Suecia,” el a bisa.Consul Honorario nobo pa Suecia ta bay traha pa mira con Aruba por haci miho uzo di e conocemento di e pais ey na bienestar di nos pais.
23 aña Consul Honorario
Cu orguyo Joe Maduro ta corda e 23 añanan cu e tabata Consul Honorario di Suecia na Aruba. “Semper e relacion tabata super bon. Nos a percura pa nan interesnan na Aruba,” Maduro a bisa. “Mi ta sintimi hopi honra cu Suecia a dunami e oportunidad pa honra nan na Aruba pa asina hopi tempo.”Dies aña pasa el a ricibi un condecoracion di e pais ey tambe. Maduro a retira hopi aña caba for di su profesion di abogacia y awor ta dedica na su negoshinan pero tambe yuda den algun fundacion.